Košarkaško prvenstvo Nemačke - Blic Sport\nKošarkaši Bajerna posle drame i produžetka su savladali Bajrojt sa 101:95 i tako su nastavili nestvaran niz pobeda u nemačkom prvenstvu. Ovim trijumfom su došli do 14. slavlja i zadržali su perfektan učinak.\nKošarkaši Bajerna plasirali su se u polufinale šampionata Nemačke, pošto su u majstorici ubedljivo savladali Frankfurt sa 90:70.\nKošarkaši minhenskog Bajerna, čiji je trener Dejan Radonjić, izvrsno su otvorili plej-of nemačke Bundeslige.\nLekcija od Bamberga u tri koraka: Đorđevićev Bajern ostao bez finala Bundeslige\nKošarkaši Bajerna koje trenira selektor naše reprezentacije Aleksandar Đorđević eliminisani su u polufinalu plej-ofa nemačke Bundeslige jer ih je sa 3-0 savladao Bamberg, koji je treći meč dobio sa 76:67.\nPLEJ-OF NEMAČKE Alba bez Milosavljevića izjednačila protiv Saletovog Bajerna\nKošarkaši Bajerna iz Minhena, koje sa klupe vodi selektor "orlova" Aleksandar Đorđević, zabeležili su neverovatno ubedljivu pobedu nad Gisenom 110:60, u 34. kolu nemačkog šampionata.\nBEZ MILOSTI Đorđevićev Bajern razbio Albu sa 39 razlike\nAleksandar Đorđević i Bajern nemaju milosti! U meču koji je trebalo da bude derbi, Bavarci su razbili Albu sa 39 poena razlike - 97:58. Jedini raspoložen u timu iz Berlina bio je naš Dragan Milosavljević sa 15 poena.\nKAKVA PARTIJA Sjajni Milosavljević vodio Albu do plus 36\nDragan Milosavljević blista u dresu Albe i bio je najbolji u pobedi berlinske ekipe nad Feniks Hagenom sa čak 108:72 u 27. kolu nemačkog prvenstva.\nFudbaleri Borusije iz Dortmunda došli da gledaju Obradovićevu Albu /FOTO/\nNekoliko članova fudbalskog kluba Borusija Dortmund prisustvovalo je košarkaškoj utakmici u kojoj je Alba, čiji je trener Saša Obradović, izgubila u 21. kolu prvenstva Nemačke od Ludvigsburga sa 74:78.\nNi Pešić sa Bajernom nije našao lek za Obradovićevu Albu\nNezadrživa je berlinska Alba u ovosezonskom izdanju nemačkog košarkaškog šampionata, a u osmom kolu pred za sada nepobedivim timom Saše Obradovića pao je i Bajern Svetislava Pešića - 90:74.\nSavanović odličan u porazu Bajerna pred duel sa Zvezdom\nKošarkaši Bajerna poraženi su na gostovanju Frakfurtu sa 74:69 (17:16, 11:16, 21:16, 25:21) u sedmom kolu nemačkog prvenstva.\nSrpska kolonija u Bajernu ostala bez titule, Brose Basket prvak Nemačke\nKošarkaši Brose Basketa osvojili su titulu u nemačkom šampionatu pošto su u majstorici bili bolji od Bajern Minhena sa 88:84 (26:19, 23:17, 14:14, 25:34).\nPešić sa Bajernom slavio protiv Brose Basketa, sledi majstorica u finalnoj seriji\nKošarkaši Bajern Minhena slavili su u četvrtoj utakmici finalne serije nemačkog prvenstva protiv Brose Basketa sa 83:73 (20:19, 25:15, 20:17, 18:22), pa će se igrati majstorica (2-2).\nPešić ostaje trener Bajerna do 2017.\nTrener košarkaša Bajerna Svetislav Pešić produžio je ugovor od 2017. godine, saopštio je minhenski klub na zvaničnom sajtu.


Predstavnici Rusije i SAD sastali se u Beogradu na razgovorima o Ukrajini?\nArhiva - Proruski pobunjenici voze mobilne višecevne lansere raketa tipa Grad, ulicama grada Donjecka, Ukrajina, 11. septembra 2014.\nAmerički izaslanik Kurt Volker, koji predvodi napore Vašingtona za okončanje sukoba u Ukrajini, trebalo bi da se u ponedeljak u Beogradu sastao sa predstavnikom Kremlja, Vladislavom Sukovim, kako bi rasprvljali o raspoređivanju 20.000 pripadnika mirovnih snaga Ujedinjenih nacija u istočnoj Ukrajini. Najavu da će sastanak biti održan prenelo je više medija, međutim potvrde da se on i dogodio do zaključivanja ovog izveštaja nije bilo, kako na zvaničnim diplomatskim nivoima dve zemlje učesnice i zemlje domaćina, tako ni u zapadnim, srpskim, niti u ruskim medijima.\nVolker je prethodnih dana rekao da treba da se sastane u glavnom gradu Srbije, Beogradu, kako bi se "raspravljalo o principima" i kako bi se videlo da li je moguće postići sporazum o tome kako bi mirovne snage mogle da izgledaju.\n"Nismo se još sporazumeli", rekao je novinarima u Vašingtonu 3. novembra.\nRuski predsednik Vladimir Putin u septembru je predložio raspoređivanje mirovnih snaga UN na liniji dodira, koje bi razdvojile dve strane u konfliktu i zaštitile posmatrače OEBS-a. Takav predlog je brzo naišao na kritike Kijeva i Zapada, delom zbog brige da bi raspoređivanje samo duž linije fronta zacementiralo rusku kontrolu nad teritorijom koju drže separatisti.\nIpak, Vol strit žurnal (VSJ) piše da se na Zapadu, uključujući i Berlin i Pariz, nadaju da je inicijativa Putina izraz želje Moskve da se izvuče iz konflilta u susednoj Ukrajini.\nMeđutim, Volker je rekao da Vašington želi da mirovna misija nadzire celu oblast konflikta i da se uveri da je teško naoružanje povučeno.\nRuski predsednik je nakon incijalnog predloga rekao da je otvoren za promene u svojoj inicijativi. On je pozitivno odgovorio na kontrapredlog nemačke kancelarke Angele Merkel prema kome bi mirovnjacima bio obezbeđen slobodan pristup širom oblasti Dobasa, rekli zu zapadni zvaničnici za VSJ.\nKurt Volker se dva puta sastao sa predstavnikom Kremlja, Vladislavom Surkovom od sredine avgusta, a sastanak u ponedeljak trebalo bi da je bio treći. Poslednji put videli su se u Beogradu 7. oktobra, a tačno mesto sastanka nije bilo objavljeno.\nBeograd je neutralni teren. Volker je odbio da se sastane sa Surkovom u Rusiji, a Surkovu je zabranjen ulazak u Evropsku uniju zbog sankcija uvedenih kao odgovor na rusku agresiju u Ukrajini podseća Radio Slobodna Evropa.\nArhiva - Pripadnik posmatračke misije OEBS-a u Ukrajini posmatra poletanje drona, tokom probnog leta u gradu Mariupol, istočna Ukrajina, 23. oktobra 2014.\nAmerički i zapadni zvaničnici rekli su da misija možda neće operisati pod mandatom Saveta bezbednosti Ujedinjenih nacija. Mirovnjaci bi, umesto toga, mogli da delaju pod kišobranom OEBS-a, čiji su posmatrači već u Ukrajini, ili pak da budu više ad hok koalicija.\nU borbama između vladinih snaga Kijeva i separatista koje podržava Rusija i koji drže delove Ukrajine, regione Donjeck i Luhansk, ubijeno je više od 10.000 ljudi od aprila 2014. Nekoliko prekida vatre proglašeno je kao deo Sporazuma iz Minska - septembra 2014. i februara 2015. i ta primirija smanjila su borbe, ali ih nisu zaustavila.\nAleksander Hug, zamenik direktora i šefa mislije Organizacije za evropsku bezbednost i saradnju u Evropskoj specijalnoj misiji za monitoring (OEBS SMM) u Ukrajini, rekao je prošle nedelje da je 425 civila ubijeno ili povređeno u konfliktu od početka ove godine, prema podacima ukrajinskih medija. Trideset i devetoro je dece.\nArhiva - Proruski pobunjenici na tenkovima nose zastave samoproklamovane Donjecke Narodne Republike, snimljeni u blizini grada Novoazovsk, istočna Ukrajina, 21. oktobra 2015.\nU svom tvitu od 12. novembra, Volker je rekao da se broj civilnih žrtava u 2017. nadmašio onaj iz 2016, i dodao: "Ljudi Donbasa zaslužuju pravi prekid vatre".\nKancelarija ukrajinskog predsednika Petroa Porošenka saopštila je 4. novembra da je održan telefonski razgovor sa američkim državnim sekretarom Reksom Tilersonom, u kome su "koordinirani budući koraci u pogledu raspoređivanja međunarodne misije UN" u separatističkim delovima Luhanska i Donjetska, uključujući i granicu između tih oblasti i Rusije, za koju Kijev tvrdi da se koristi kako bi se isporučivalo oružje i vojno osoblje iz Rusije.


Javni poziv za učešće u programu razmjene Sarajevo-Beograd\nFond za humanitarno pravo (FHP) i Historijski muzej Bosne i Hercegovine (HM BiH) pozivaju mlade iz Srbije i Bosne i Hercegovine da se prijave za učešće u programu razmjene, koji će se održati od 24. septembra do 8.oktobra 2018. godine.\nProgram razmjene ima za cilj da mladim građanima Srbije i Bosne i Hercegovine omogući međusobno upoznavanje i zajedničko učenje o događajima iz perioda 1992-1995. godine, te izgradnju mostova prijateljstva i saradnje koji mogu značajno uticati na kreiranje mirne i stabilne budućnosti.\nProgram uključuje dvije uzajamne posjete: mladih iz Srbije Bosni i Hercegovini, i mladih iz Sarajeva Beogradu. Tom prilikom oni će obići ključna mjesta u gradu, koja podučavaju i svjedoče o njihovoj nedavnoj historiji. Također će učestvovati u izložbenom programu koji u ovom periodu organizuju FHP i Historijski muzej BiH u Beogradu, a koji će osim stalne postavke „Opkoljeno Sarajevo” Historijskog muzeja BiH obuhvatiti i obrazovni program o sudski utvrđenim činjenicama o opsadi, te jedan od posljednjih filmova koji je na tu temu priređen. Program predviđa aktivno učešće mladih, koji će sami kreirati program, a potom i sprovoditi aktivnosti, uz podršku organizatora.\nProgramu razmjene prethodiće pripremni period, počevši od 10. septembra. Od polaznika će se očekivati aktivno učešće od početka do kraja programa.\nPravo učešća imaju mladi od 18 do 35 godina, iz Bosne i Hercegovine i Srbije. Prijava se vrši popunjavanjem kratkog upitnika koji se nalazi na linku:\nRok za prijavu ističe 9. septembra 2018. godine u ponoć. Selekcija kandidata biće završena do 11. septembra, izborom po deset mladih ih BiH i Srbije koji pokažu najveće interesovanje i motivaciju, i obavežu se na aktivno učešće. O konačnim rezultatima biće obaviješteni samo oni kandidati koji budu izabrani za učešće u programu.\nDodatne informacije mogu se zatražiti putem email adrese: histmuz@bih.net.ba ili events@hlc-rdc.org.


Generalna proba: U nedjelju Borac na Gradskom stadionu protiv Viteza\nsubota, 15 jul 2017 10:54\nFK Borac, Vitez,\nTrener crveno-plavih Željko Vranješ smatra da će se već u nedjelju vidjeti rezultati odrađenih priprema, kako za njegov tim, tako i za rivala, kojem je nedjeljni dvoboj takođe "generalka" pred početak nove sezone.\n"Imaćemo priliku da vidimo šta smo uradili ovaj mjesec, kako mi tako i oni. Postavićemo se kao da je prvenstvena utakmica, ali ne mora da znači da ako ovaj meč odradimo fantastično da će tako biti i u prvenstvu ili obrnuto. Neće cijeli susret igrati ista ekipa, šanse će dobiti i drugi igrači", rekao je trener Banjalučana.\n"Čelik je Čelik. Mi moramo gledati sebe i zategnuti sopstvene linije. Imamo srediti još neke sitnice, ali generalno smo spremni za početak prvenstva. Igraćemo u našoj standardnoj formaciji 4-2-3-1. Pokušali smo promijeniti formaciju u 4-3-3, ali nam ne leži zbog stila igre naših veznih fudbalera. Kako god, idemo na pobjedu", izjavio je Vranješ.\n"Znamo šta od nas očekuje i uprava i naši vjerni navijači. Spremni smo za sve izazove. Poštujemo ekipu Čelika, ali naše se zna. Moramo osvojiti tri boda na Gradskom stadionu i materijalizovati odličnu atmosferu oko kluba. Godinama sam u Borcu, ali ne sjećam se da je bila ovakva euforija i pozitivna energija. To nam je samo dodatni podstrek za juriš na tri boda", naglasio je Raspudić.\nSastanak gradonačelnika sa rukovodstvom FK Borac: cilj funkcionalan i održiv klub\nVlada RS odborila 100.000 KM pomoći Fudbalskom klubu Borac\nFK Borac: Reflektori na pomoćnom terenu u punom sjaju\nFK Borac imenovvao novog šefa stručnog štaba\nZoran Kiza Milinković novi trener FK Borac??\nViše iz ove kategorije « Goran Delić: Nokaut je moja šansa Luis Hamilton sa pol pozicije u trci za VN Velike Britanije »


Zbrka.com - Kuća snova bez dvorišta - Zanimljivosti i Jet Set\nPo prognozama koje daju majstori na gradilištu u Rakovici, projekat neće biti gotov u planiranom roku, a učesnici će izvisiti i za dvorište\nNakon osam nedelja provedenih na gradilištu "Kuće snova" učesnici su tek nedavno saznali da dvorište gotovo da neće ni imati. Naime, kako Kurir saznaje, svi parovi bi voleli da je parcela na kojoj je iznikla građevina bar za nekoliko ari širi.\nNajviše su bili razočarani Divna i Zoran Mustecić, koji su još na početku zidanja izjavili da će akcenat baciti na sređivanje dvorišta. Njihove kolege, ali i konkurenti Dragana i Peđa Janićijević takođe su bili zatečeni informacijom da će od kapije do ulaza u kuću moći da se napravi jedva nekoliko koraka.\nMeđutim, to nije jedina stvar koja muči potencijalne vlasnike kuće od dvesta kvadrata u Rakovici. Iako je najavljeno da će kuća biti gotova sredinom jula, preostali parovi na gradilištu ne veruju da je to izvodljivo, pa već sada negoduju i najavljuju probijanje rokova.\nProšle nedelje kuća iz snova dobila je i krov, a na gradilištu je posle izbacivanja Jelene i Veselina ostalo pet parova koji nastavljaju trku za dvesta kvadrata životnog prostora. Veselin i Jelena Rogić iz Užica, koji su odmah nakon izlaska, osuli drvlje i kamenje na ceo projekat, izjavili su da sada cela priča više nema smisla jer su u kući ostali ljudi koji ne zaslužuju da pobede.\nEstrada - najveći blamovi


Mladi dobili svoje protivnike – Info M\nPočetna / Sport / Fudbal / Mladi dobili svoje protivnike\nMladi dobili svoje protivnike\nN. Stanković 11. августа 2017.\tFudbal, Sport Ostavite komentar 935 pregleda\nIzvučeni takmičarski brojevi za sve lige mlađih kategorija FSB za sezonu 2017/2018\nU PRES CENTRU FS Beograda obavljeno je izvlačenje takmičarskih brojeva za sve lige mlađih kategorija FSB za sezonu 2017/2018. Izuzetno posećene sastanke, posebno one namenjene klubovima drugih i trećih liga, vodio je komesar za takmičenje mlađih kategorija FSB Budimir Davidović sa svojim saradnicima Petrom Anokićem (zamenikom komesara za takmičenje), disciplincem Slobodanom Petrovićem i komesarom za suđenje Branislavom Burovcem. Sastanku je prisustvovao i Srđan Milosavljević koji je u stručnoj službi FSB zadužen za mlađe kategorije, kao i Duško Milanović ispred Organizacije fudbalskih trenera FSB.\nUoči žreba takmičarskih brojeva za lige čija prvenstvena kola se igraju prema Bergerovom sistemu prisutnima su se obratili članovi takmičarskog organa i ukazali na iskustva iz prethodne takmičarske sezone, posvetivši pažnju preventivnom delovanju klubova kako bi se u predstojećem takmičenju podigli svi nivoi od kvaliteta utakmica pa do stabilnih organizacija.\nUpućen je apel da se pomogne mladim sudijama koji su tek nešto stariji od fudbalera kojima sude i da se shvati da su oni uglavnom na početku, pa su skloni greškama zbog kojih im treba pomoć i podrška klubova, posebno trenera, kao i razumevanje gledalaca među kojima je najviše roditelja dece koja igraju utakmice.\nGovorilo se o načinu na koji treba prići organizovanju utakmica, upozoreno je da se klubovi pridržavaju Propozicija i da se vodi računa da se u potpunosti poštuje sportski pristup i fer plej. Srđan Milosavljević je najavio da će biti i nagrada za one klubove koji se ističu u fer pleju i da treba stvarati pozitivnu atmosferu o ovom takmičenju.\nKlubovi su upoznati sa načinom na koji će licencirati trenere i na to da su treneri ključni faktori tokom igranja utakmica, što ih obavezuju da poštuju trenerski kodeks i vode računa o ponašanju i pedagoškom aspektu svojih nastupa.\nPosle uvodnih napomena i razgovora sa prisutnim predstavnicima klubova koji su se uključili u diskusiju izvršeno je žrebanje takmičarskih brojeva za predstojeću sezonu. U veoma kooperativnoj atmosferi određeni su parovi u prvim ligama omladinaca, kadeta, pionira i petlića. U drugom delu ovih skupova kada su u sali bili predstavnici klubova koji će igrati u drugim i trećim ligama odrađeno je žrebanje brojeva za omladince, kadete i pionire druge lige. Ima ukupno dvadeset i četiri lige, a sve ostale lige imaće dirigovano određivanje brojeva, a u saradnji sa predstavnicima klubova koji će uklapati ekipe u odnosu na igranje kod kuće i na strani.\nTakmičenja u ligama mlađih kategorija FSB otvoriće se za vikend 26. i 27. avgusta kada će startovati Prva liga omladinaca u kojoj će igrati šesnaest timova. Detaljan raspored takmičenja u svim ligama biće narednih dana postavljen na sajtu FS Beograda u rubrici rezultata za mlađe kategorije.\nPrethodno Novi bulevar nosiće ime heroja sa Košara


ŠTA SE NAJVIŠE ČITALO NA STRANAMA „ZRENJANINA” U PRETHODNIH 12 MESECI – Zrenjanin\nŠTA SE NAJVIŠE ČITALO NA STRANAMA „ZRENJANINA” U PRETHODNIH 12 MESECI\nVoda, splav, vakcine, prosveta – intrigirali su čitaoce\nZa kraj godine izdvajamo teme iz rubrike Društvo za koje smatramo da su bile najznačajnije i koje su izazvale najveću pažnju među čitaocima. Bilo je tu tradicionalnih manifestacija, vanrednih situacija, priča o uspešnim sugrađanima i sugrađankama, ali i tema koje smo sa pažnjom mesecima pratili i čije ćemo razjašnjenje čekati u 2018.\nEPILOZI KOJE IŠČEKUJEMO\nAko bismo po uzoru na Oksfordski rečnik birali reč godine, mada vodeći se pre svega kriterijumom učestalosti korišćenja, u uži izbor zasigurno bi ušli pojmovi splav, Jezero 3 i pijaća voda. Početkom godine je investitor Nikola Novaković tužio građane Male Amerike zbog toga što nije mogao da postavi kafe-splav na jezero u centru grada. Zatim je na obali otvoreno i gradilište i glomazni „plutajući objekat” porinut je u vodu. Građani su protestovali, obraćali se komunalnoj, građevinskoj inspekciji i JVP „Vode Vojvodine”. Ovo preduzeće je potom i podnelo prijavu protiv investitora jer je bez prijave o početku radova počeo da postavlja splav na lokaciji koju ovo Preduzeće nije odobrilo. Čitaoci su pažljivo pratili ovu temu, a neretko su nas i sami izveštavali o stanju na terenu, između ostalog, šaljući nam i slike masne mrlje koja se pojavila na jezeru posle postavljanja splava.\nZajedno smo pratili ove godine i izgradnju fabrike vode, zatim kratkotrajno puštanje u rad ovog postrojenja, a u međuvremenu smo saznali da ono nema upotrebnu dozvolu, kao ni odobrenje sanitarne inspekcije, tako da je situacija oko pijaće vode još uvek neizvesna.\nU prethodnih 12 meseci bili smo i na licu mesta da zabeležimo dva snažna nevremena koja su u septembru pogodila naš grad.\nTEME KOJE SU EMOTIVNO PROPRAĆENE\nBavili smo se i mnogim temama iz oblasti zdravstva, između ostalog i važnošću vakcinacije dece protiv malih boginja, zauški i rubeola, što je uz dosta emocija propraćeno i na našem sajtu i Fejsbuk stranici. Osim toga pisali smo i o vantelesnoj oplodnji, akcijama preventivnih pregleda, kao i o opremanju nove angio sale u Opštoj bolnici, a koja još uvek nije puštena u rad, što ćemo pratiti i naredne godine.\nObrazovanje nam je u 2017. donelo pregršt lepih priča o talentovanim i vrednim đacima i studentima iz našeg grada, koji su osvajali nagradu na republičkim i međunarodnim takmičenjima i koji postižu uspehe na drugim kontinentima, baveći se naukom, sportom i umetnošću. Naravno, pažnju smo posvetili i njihovim posvećenim nastavnicima i učiteljima koji ih pripremaju i organizuju vannastavne aktivnosti i sekcije. Nažalost, obrazovnom sistemu Srbije ne mogu se uputiti jednake pohvale, naročito nakon donošenja problematičnih Zakona, zbog kojih su prosvetni radnici početkom školske godine stupili u štrajk, čime smo se takođe bavili.\nTokom leta – isušeno jezero Rusanda, tokom oštre zime – preživljavanje patki i labudova, zatim stanje u Carskoj bari i drugim zaštićenim područjima grada – to su bile neke od najvažnijih ovogodišnjih tema koje smo pratili, a koje su se ticale prirodne sredine.\nStalan deo rubrike „Društvo” i dalje su bili feljtoni, između ostalog o ženama koje su ispisale istoriju Banata, o povesti Srpske pravoslavne crkve u Zrenjaninu, o čuvenom profesoru Ivanu Leriku.\nSve pomenute teme, ali i mnoge druge iz prethodnih godina i decenija, od novembra su dostupne i u digitalnom izdanju, u Istorijskom arhivu Zrenjanina i u Gradskoj narodnoj biblioteci „Žarko Zrenjanin”. Digitalizacijom od prvog do poslednjeg broja lista „Zrenjanin”, koja je sprovedena u saradnji sa Istorijskim arhivom i Gradskom bibliotekom, obeležili smo 65 godina od izlaženja našeg lista.\n← “AVIONI OD PAPIRA”: Autobus u kojem se dele komplimenti\nNOVOGODIŠNJI KOKTEL ZA DOBITNIKE GRADSKIH NAGRADA: Sugrađani koji su se istakli u kulturi, sportu, obrazovanju, privredi →


“Da bi napredovala na putu evrointegracija, Srbiji je potrebno da usaglasi svoju spoljnu politiku sa spoljnom politikom Evropske unije u skladu sa pregovaračkim okvirom”, saopštio je u pisanom odgovoru za Glas Amerike Peter Stano, portparol visokog predstavnika za spoljnu politiku i bezbednost EU Žozepa Borelja.\nPetera Stana srpski servis Glasa Amerike upitao je za reakciju povodom isporuke prvog dela ruskog protivvaždušnog raketnog sistema „Pancir S“, koji je prošle subote iz Rusije stigao u Srbiju.\n“Vlada Srbije je integraciju u Evropsku uniju označila kao strateški prioritet države. Očekujemo da se Srbija ponaša u skladu sa obavezama koje je preuzela”, ukazao je Stano.\nArtiljerijsko-raketni sistem za protivvazduhoplovna dejstva "Pancir S1" namenjen je za protiv-vazdušnu odbranu objekata od izviđanja i dejstva iz vazdušnog prostora, kao i za zaštitu PVO jedinica i drugih sredstava ratne tehnike.\nDogovor o kupovini ovog ruskog raketnog sistema Srbija i Rusija su postigle tokom zajedničke vojne vežbe “Slovensko bratstvo” održane oktobra 2019. Kako je tada saopšteno dve strane su se saglasile o kupovini ukupno šest sistema “Pancir S”.\nSuma koju je Srbija platila Rusiji za raketni sistem "Pancir S" nepoznata je javnosti. Na svetskom tržištu vojne opreme jedan raketni sistem tog tipa košta između 13 i 14.6 miliona dolara, u zavisnosti od verzije, piše Glas Amerike.\nPrethodo je za Radio Slobodna Evropa (RSE) u NATO rečeno da su „nabavke u sferi odbrane nacionalna odluka“ i da „Srbija ima pravo izbora“.\nPrvi deo sistema "Pancir S1" u Srbiju je stigao 22. februara, potvrdilo je Ministarstvo odbrane Srbije.


Nemačka prva u Evropi po proizvodnji sladoleda › Made-in-Germany.rs\nPrema poslednjim podacima Eurostata, Nemačka je po proizvodnji sladoleda izbila na prvo mesto u Evropskoj uniji (EU), čime je skinula sa trona dugogodišnjeg lidera Italiju.\nUkoliko je u pitanju izvoz sladoleda van Unije, prvo i drugo mesto zauzimaju Francuska i Holandija, pokazuje statistički izveštaj Evropske agencije za statistiku za 2019. godinu.\nTokom 2019. godine EU je ukupno proizvela više od tri milijarde litara sladoleda, što je za 6 procenata više u odnosu na godinu dana ranije.\nUkupan izvoz sladoleda iz Unije u države koje nisu njene članice iznosio je 222.000 tona, čija je ukupna vrednost bila 723 miliona eura, prenosi agencija Tanjug.\nUvoz sladoleda iz država van Evropske unije u zemlje koje su njene članice istovremeno je iznosio 82.000 tona u ukupnoj vrednosti od 180 miliona eura.\nNemačka prva u EU po izvozu i uvozu knjiga\nNemačka je prva i u izvozu muzičkih instrumenata\nOd MiG na 27/08/2020 / AKTUELNO / Ostavite komentar


Mihajlović: Vrednost infrastrukturnih projekata sa Kinom pet milijardi evra - Ekonomija - Dnevni list Danas\nPočetna » Ekonomija » Mihajlović: Vrednost infrastrukturnih projekata sa Kinom pet milijardi evra\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović, primila je danas u prvu posetu novu ambasadorku NR Kine u Beogradu Čen Bo, sa kojom je razgovarala o saradnji Srbije i Kine na realizaciji zajedničkih infrastrukturnih projekata.\n4Piše: Danas Online 11. februara 2019. 13.49\nKako se navodi u saopštenju, Mihajlović je istakla da je vrednost projekata sa Kinom koji su u toku veća od milijarde evra, te da su planirani projekti vredni četiri milijarde evra.\n„Srbija i Kina odlično sarađuju, pre svega zahvaljujući prijateljstvu i dobrim odnosima dva predsednika, Aleksandra Vučića i Si Đinpinga. Vrednost projekata koje zajednički realizujemo iznosi više od pet milijardi evra. Radimo zajedno na izgradnji Koridora 11, obilaznice oko Beograda, na proleće nas čeka početak radova na deonici Preljina-Požega, a kineske kompanije su naš pouzdan partner i na izgradnji brze pruge Beograd-Budimpešta“, istakla je ona.\nPotpredsednica Vlade podsetila je i da je Srbija prva zemlja u regionu koja je sa Kinom zaključila Sporazum o strateškom partnerstvu i jedina ima Sporazum o saradnji u oblasti infrastrukture, na osnovu koga su Kinezi izgradili prvi most u Evropi, most Zemun-Borča, ističe se u saopštenju.\n– Zajedno realizujemo važne infrastrukturne projekte, pre svega u drumskom i železničkom saobraćaju. Raduje nas i da smo deo inicijative “Jedan pojas, jedan put“. Za Srbiju je važno regionalno povezivanje, kao i saradnja sa našim strateškim partnerima, a Kina je jedan od njih. Verujem da ćemo i u budućnosti imati dobru saradnju, jer je to u obostranom interesu, naglasila je Mihajlović.\nČen Bo je zahvalila potpredsednici Vlade Srbije na toploj dobrodošlici i istakla da će posvećeno raditi na daljem jačanju saradnje dve zemlje i realizaciji velikih infrastrukturnih projekata.\nKako se navodi, Mihajlović je poklonila, u znak dobrodošlice, novoj kineskoj ambasadorki stilizovanu vezenu minijaturu, ručni rad naših žena sa sela.\nOve poklone potpredsednica tradicionalno daruje stranim zvaničnicima u sklopu inicijative „Uposlimo hiljadu žena u ruralnim područjima“, koju Koordinaciono telo za rodnu ravnopravnost realizuje u saradnji sa Etno-mrežom i NALED-om.\nambasada kine, Zorana Mihajlović\n11. februara 2019. u 14.09\nKsda su poceli njihovu politiku Osnivscs du ,, ismrjavali,, za izjavu o 10 mlrd invedticija Sada cute tj spasavaju oteto.\nu projektima kaže:\nkoje finansira i realizuje kina, svaki dinar ode u kinu, donose cak i svoje namirnice za ishranu radnika na gradilistima.ko onda najbolje prolazi na ovim projektima?\n11. februara 2019. u 17.00\nZa one kojima nije poznato, kineska firma China Road and Bridge Corporation – CRBC koja je izgradila Pupinov most, trenutno gradi još jedan most u Evropi. Naime, CRBC je upravo počela izgradnju Pelješkog mosta dužine 2.404 m. koji bi trebalo da bude završen 31.01.2022. Inače, izgradnja Pelješkog mosta će koštati 420 miliona €, od kojih su 357 miliona € nepovratna sredstava kojima EU finansira izgradnju tog mosta.\nJ. Ilic, saobracajni inzenjer sa 28 godina iskustva u privredi kaže:\nTa izgradnja Kineza u Srbiji je racun bez krcmara. Kostace nas kilometar pruge preko 7 miliona dolara, a u Americi je prosek 1,6 miliona dolara po kilometru, a u EU oko 1,5 miliona evra (1,75 miliona dolara). Pritom, drzava Srbije ce platiti 30 odsto kamate na kredit na kinesku investiciju, a glavninu posla ce dobiti kineske firme koje ce onda naterati nase podizvodjace da rade na ivici odrzivosti (slicno kao i kod izgradnje Pupinovog mosta). Gospodja Mihajlovic koja se ne razume ni u pruge, ni u gradjevinarstvo i ceo zivot je bila ili cinovnik u vladi ili savetnik za energetiku ce ovim projektom da potpuno pokopa nasu drzavu. Zasto, zato sto posle 20 godina troskovi odrzavanja takve pruga sa mesovitim tehnologijama se dupliraju. Kinezi nisu izgradili nijednu prugu u Evropu, niti imaju bilo kakvo iskustvo. Pruge u Kini su skroz razlicite nego evropske, kao i tehnologija. Takodje, da ovo nije pametno, govori i to sto Madjari za svoj deo pruga nisu potpisali nikakav sporazum sa Kinezima, niti digli kredit. Samo su o ovome pregovarali, ali ce novac za svoj deo verovatno povuci iz evropskih fondova sa povoljnijim kamatama i onda ce gro posla dobiti madjarske i firme iz EU. Odrzavanja pruga ce biti daleko jeftinije. Zakljucak, i ekonomski i sa gradjevinske i sa saobracajne strane Kinezi su ovde nepotrebni posrednik koji se samo ugradjuje. Tako ce Srbija kao siromasna zemlja da plati svoju prugu 200 do 300 odsto vise nego susedna Madjarska. To je izdaja ekonomski interesa nase zemlje. Neznanje i prevara naroda!


Fešta na Butarku, prvi put dolazi Barselona! - Meridianbet Vesti\nŠpanija Author:\tCentrala Bg - 17/09/2016\nFešta na Butarku, prvi put dolazi Barselona!\nTeško je reći šta se dešava u glavama fudbalera Leganjesa pred istorijsku utakmicu ovoga kluba sa slavnom Barselonom, jer nikada ranije u svojoj 88 godina dugoj istoriji ova ekipa sa madridskog Butark stadiona nije imala priliku da odmeri snage sa jednim od najvećih svetskih klubova!\nLeganjes je zapravo debitant u Primeri, tako da je svaka utakmica prava fešta za njihove navijače kojima nije teško da do poslednjeg mesta ispune stadion kapaciteta 10 hiljada mesta, inače izgrađen 1998. godine na 70. godišnjicu osnivanja kluba.\nLeganjes je solidno debitovao u ligi, ostvarivši po jednu pobedu, poraz i remi, a u poslednjih deset mečeva na svom terenu, uključujući i utakmice u Segundi, na sedam je uspeo da sačuva svoju mrežu. Ekipa koju vodi trener Asijer Garitano uspela je da odigra bez golova sa prošlosezonskim finalistom Lige šampiona, Atletikom iz Madrida, pa se može zaključiti da je ekipa dobro defanzivno organizovana.\nBarselona je za neuspeh protiv Alavesa u prethodnom kolu račun ispostavila nesrećnom Seltiku u Ligi šampiona, smestivši Škotima u mrežu čak sedam golova! Nejmar je u tom susretu postao prvi fudbaler koji je u tom takmičenju na jednoj utakmici postigao gol i ostvario četiri asistencije!\nJasno je da Luis Enrike ne sme da dozvoli nikakvo opuštanje u ovom susretu, jer će prilikom svođenja računa na kraju prvenstva, svaki bod biti izuzetno važan, pogotovo ove sezone kada je najveći rival Real izuzetno jak.\nBarselona je ove kalendarske godine već izgubila 4 utakmice, tačno onoliko koliko i u celoj 2015. godini.\nNekih promena u sastavu gostiju će sigurno biti, pošto sa ekipom nisu otputovali Buskets, Dinje, Vidal i Masip.\nDvojka je garantovana, ali sa koliko pogodaka u mreži Leganjesa?\nTags:Barselona, Butark, fešta, Leganjes, Liga šampiona, Luis Enrike, Nejmar, Primera\nEto očitao lekciju Ronaldu: Kakva Zlatna lopta, Ćavi je majstor\nVilšir opet van terena, a evo celog spiska njegovih povreda


Most preko Drine između Ljubovije i Bratunca do 1. novembra (video) - Gradjevinarstvo.rs\nMost preko Drine između Ljubovije i Bratunca do 1. novembra (video)\n16.03.2016. | Tanjug\n- Most preko Drine između Ljubovije i Bratunca, koji nosi naziv „Bratoljub“, biće završen do 1. novembra – izjavila je potpredsednica Vlade Srbije i ministarka građevine Zorana Mihajlović.\nMihajlović je obišla radove na izgradnji mosta u Ljuboviji zajedno sa potpredsednicom vlade RS i ministarkom građevine Srebrenkom Golić i ministrom saobraćaja Neđom Trninićem. Prema njenim rečima, most je samo jedan od projekata koji zajedno rade Srbija i RS. Ona je dodala da dinamika radova teče po planu bez obzira na nedavne poplave.\nRadovi obuhvataju izgradnju mosta, pristupnih saobraćajnica i zajedničkog prelaza, a vrednost je 13 miliona evra. Srbija gradi ceo most i pristupnu saobraćajnicu u Ljuboviji, a Srpska pristupnu saobraćanjnicu i zajednički granični prelaz. Radovi su počeli 20. oktobra 2015. i rok za završetak radova na celom projektu je 19. septembar 2017.\nMost će biti dug 227 metara i imaće biciklističku i pešačku stazu. Vrednost projekta na strani Srbije je 660 miliona dinara i vlada je već uplatila 50 miliona za projektnu dokumentaciju. Taj most će za privrednika iz RS biti najkraća veza sa Koridoriom 11 i Lukom Bar.\nIzvođač radova je firma „MBA-Ratko Mitrović Niskogradnja“, a projekat je uradio Saobaćajni institute CIP. Sa strane Srbije se izvode radovi na fundiranju četiri stuba i jedan stub je počeo da se gradi. Most će imati ukupno osam stubova, od čega četiri u reci i po dva na svakoj obali.\nMihajlović je kazala da je RS pripremila svu tehničku dokumentaciju za pristupne saobraćajnice u Srbiji, most, granični prelaz i pristupne saobraćanice u Bratuncu.\nNajkasnije za mesec dana biće završeni svi imovinsko pravni odnosi na strani Srpske i do kraja građevinske sezone biti završen i pristupni put, koji je obaveza RS.


Postavio Sonja Milekic\t On sep 12, 2021 0\nPoslednje Izmene zakona o finansijskoj podršci porodici sa decom dogodile su se pre dva meseca. Šta su izmene donele, čemu se još nadaju oni čija je porodica u međuvremenu postala brojnija i kako se snaći u administrativnom vrtlogu, otkriva Tatjana Macura, predsednica Udruženja „Mame su zakon“.\nTatjana Macura kaže da su poslednje Izmene zakona usvojene u julu ove godine i da se neke tiču odluka Ustavnog suda koje su na neki način pogurale da dođe do Izmena zakona, a odnose se na minimalne naknade za porodiljsko odsustvo, da svaka mama ima prihode u visini republičkog minimalca.\n„Jedna od bitnih izmena je da majke koje su rodile dete sa invaliditetom neće morati da biraju između naknade koje one ostvaruju i naknade na koje ima pravo njihovo dete“, navela je Macura.\nPrema njenim rečima, treća izmena tiče se poljoprivrednih osiguranica koje su imale nepravedno visok prag da bi ostvarile punu naknadu za porodiljsko, tako da je njima period od 24 meseca smanjen na 18 meseci i sada su u rangu kao i sve druge majke.\nDodala je da je izmenjeno pravilo i u vezi sa ženama koje imaju visoka primanja, pomerena je granica sa tri prosečne zarade, koliko maksimalno te žene mogu da primaju na porodiljskom, na pet prosečnih zarada, čime se što je moguće manje vrši diskriminacija među ženama koje imaju visoka primanja.\n„Mi, nažalost, imamo zakon koji nije usklađen sa zakonima na nivou EU, i postoje još neke odredbe koje bi mogle da se menjaju, a to je broj meseci koji ulazi u obračun naknade za porodiljsko koji je kod nas još uvek visok i iznosi 18 meseci, dok je praksa u EU i čemu mi težimo da taj prag bude 12 meseci“, navela je Macura.\nNapominje da je ostao nejasno pitanje žena za duži period nege deteta i za njih bi trebalo da se obezbedi da primaju minimalnu zaradu kao za vreme porodiljskog odsustva.\n„Ovim zakonom su višestruko diskriminisane žene koje samostalno obavljaju delatnosti. Bez obriza što je ovaj zakon bolji u odnosu na prethodni, jer su prepoznate žene na povremenim i privremenim poslovima, kao i žene koje samostalno obavljaju delatnosti, ali ih nije prepoznao na pravi način, tako da i one trpe posledice ovog zakona“, naglasila je predsednica Udruženja „Mame su zakon“.\nVeći deo budžetskog kolača za porodicu\nDodaje da u regionu imamo države koje odvajaju veliki deo BDP-a u svrhu pronatalitetnih politika, što u Srbiji to još uvek nije slučaj.\n„Možemo da se ugledamo na njih, da se veći deo kolača budžetskog za prava porodice. Osnovni problem je što je ovaj zakon stavio na porodice sa troje i četvoro dece, a mi imamo problem sa porodicama koje čekaju tek prvo ili drugo dete“, kaže Macura.\nObjasnila je da ono što se kolokvijalno naziva porodiljsko odsustvo podeljeno je na dva dela – porodiljsko odustvo i period nege detete.\n„U periodu porodiljskog odustva majka može da prima zaradu koja nije manja od republičkog minimalca, a što se tiče perioda za negu deteta tu se uzima prosek njenih primanja za period od 18 meseci primanja“, istakla je.\nNajveći problem je što žene, kako kaže sagovornica RTS-a, u najproduktivnijem periodu teško dolaze do stalnog posla i teško im je da dođu do pune naknade zarade, jer nemaju dovoljan broj meseci koji ulazi u obračun zarade.\n„Značajno je što su podignute jednokratne naknade za prvo, drugo, treće i četvrto dete, ali to nije dovoljno“, kaže Macura i apeluje na nadležne da uzmu u obzir i pomenute stavke.\nNavela je da je pokrenuta akciju „I preduzetnice su mame“, da one žene koje ne žive na teret budžeta mogu da se ostvare u toj ulozi, ako to žele, bez poteškoća.\n„Porodica je na prvom mestu velikih reči, velikih političara, ali u praksi ne izgleda baš tako. Treba se posavetovati sa pronatalnim demografima kako bi se ustanovilo šta može da se učini u toj oblasti“, rekla je Macura.


Greška u unošenju broja zaraženh bez uticaja na procene pand\nTanjug 5. oktobra 2020. 19:27\nLONDON – Britanski ministar zdravlja Met Henkok izjavio je da se vladina procena pandemije kovid-19 „nije bitno promenila“ nakon što zbog greške u podacima na hiljade pozitivnih slučajeva nije uneseno u ukupne podatake, ali dodao da taj incident nije smeo da se desi.\n„Ovaj incident nikada nije smeo da se dogodi. Ali tim je brzo reagovao kako bi umanjio njegov uticaj, i sada je od presudne važnosti da zajedno radimo na tome kako bismo to ispravili i osigurali da se više nikada ne ponovi“, rekao je minstar, prenosi Standard.\nBritanska vlada suočila se sa ogromnim brojem pitanja u vezi sa svojim sistemom za testiranje korona virusa nakon što se broj novozaraženih utrostručio tokom vikenda za šta je okrivljena tehnička greška.\nNajnoviji problemi koji su naneli štetu britanskom programu za ispitivanje i praćenje pojavili su se tokom vikenda kada su službenici javnog zdravstva otkrili da od 25. septembra do 2. oktobra nije unet u tabele ukupno 15.841 slučaj korona virusa, prenosi AP.\nVlada je navela da je to tehničko pitanje, koje je otkriveno u petak uveče i da je sada rešeno.\nNeprijavljeni slučajevi dodati su dnevnom broju novozarežnih tokom vikenda, pa je u subotu broj novih slučajeva iznosio 12.872, a u nedelju 22.961.\nKočarjan otkazao posetu Moskvi jer je pozitivan na koronu\nPrethodnih dana broj novih slučajeva iznosio je oko 7.000.\nIako su svi oni koji su imali pozitivne testove obavešteni o rezultatima, Javno zdravlje Engleske je saopštilo da njihovi kontakti nisu pronađeni.\nDa bi program za testiranje i praćenje dobro funkcionisao, kontakte treba obavestiti u roku od 48 sati, tako da propust vlasti da obaveste ljude potencijalno izložene virusu može da znači da ima mnogo više pozitivnih slučajeva.\nU SAD više od 90.000 novih slučajeva korone


Australijan open – Страна 2 – GLAS SRBIJE\nŠpanski teniser Rafeal Nadal plasirao se u četvrtfinale Otvorenog prvenstva Australije bez izgubljenog seta, pošto je danas pobedio Italijana Fabija Fonjinija sa 6:3, 6:4, 6:2 Nadal se u svoje 13. četvrfinale Australijan opena plasirao posle dva sata i 16 minuta igre. Španac je upisao 24 direktna poena, uključujući i šest asova, za svoju 13. pobedu protiv Fonjinija u njihovom 17.…\nVestiAustralijan open, Rafael Nadal\nNovak Đoković pobedio Miloša Raonića (3:1) za četvrfinale AO protiv Zvereva!\nNajbolji teniser sveta Novak Đoković plasirao se u četvrtfinale Australijan opena, pošto je danas pobedio Kanađanina Miloša Raonića sa 7:6 (7-4), 4:6, 6:1, 6:4. Đokovićev nastup u osmini finala bio je upitan zbog povrede trbušnog mišića koju je zaradio u meču sa Tejlorom Fricom, ali je srpski teniser izašao na teren i posle velike borbe i nešto manje od tri…\nVestiAustralijan open, novak djokovic\nNajbolji teniser sveta Novak Đoković preskočio je jučerašnji trening u Melburnu, potvrdio je za ESPN njegov trener Goran Ivanišević. Đoković je nakon povrede stomačnog mišića u meču s Tejlorom Fricom u „trci sa vremenom“ uoči meča osmine finala protiv Kanađanina Miloša Raonića. Da li će Novak biti spreman za Raonića? Duel je zakazan kao poslednji na „Rod Lejver Areni“, odnosno…\nAustralijan open: Filip Krajinović izgubio od Danila Medvedeva (3:2)\nSrpski teniser Filip Krajinović eliminisan je sa turnira u Melburnu od Danila Medvedeva – sa 3:2 (6:3, 6:3, 4:6, 3:6, 6:0). Rus je odlično počeo meč – brejkom, a onda diktirao tempo meča. Prva dva seta je dobio bez velike drame i uzbuđenja, sa 6:3, 6:3. Međutim, u trećem setu prvi do brejka dolazi Krajinović. Izborio se srpski teniser za…\nVestiAustralijan open, Filip Krajinović\nOrganizatori Australijen opena objavili su program mečeva koji će biti odigrani u noći između subote i nedelje. Na rasporedu su četiri duela u obe konkurencije. Novak Đoković bi trebalo na teren da izađe oko 11 časova, što je 21.00 po lokalnom vremenu. Njegov protivnik biće Miloš Raonić. Ovo će biti poslednji meč na „Rod Lejver“ areni. Pre njega igraće Mugurusa…\nSrpski teniser Novak Đoković plasirao se u osminu finala Australijan opena u Melburnu, pošto je pobedio 31. igrača sveta Amerikanca Tejlora Frica posle pet setova, 7:6, 6:4, 3:6, 4:6, 6:2. Prvi teniser sveta mučio se sa povredom, ali je pobedio posle tri sata i 25 minuta. Teniseri su u prvom setu napravili po brejk i odigran je taj brejk koji…\nMELBURN – Srpski teniser Dušan Lajović plasirao se danas u osminu finala Otvorenog prvenstva Australije. Lajović je u trećem kolu pobedio Pedra Martinesa iz Španije sa 3:1 u setovima (6:7, 7:5, 6:1, 6:4), za tri sata i 15 minuta igre, javlja Beta. Protivnik u narednoj rundi biće mu sedmi teniser sveta i šesti nosilac Aleksander Zverev iz Nemačke. Zverev je prethodno…\nVestiAustralijan open, Dušan Lajović\nVestiAleksandra Krunić, Australijan open


Centar savremene politike (European Western Balkans) 30.04.2019.\n„Od deterdženta do hrane, sve je manjeg kvaliteta za Istočnu Evropu“, „Uvoz robe u jugoistočnu Evropu: Niži kvalitet po višoj ceni“, „Srbija i dalje među kantama za smeće Evrope“ – na ovakve naslove, kao i na razgovore o sličnim temama, nailazimo relativno često.\nRasprostranjeno je uverenje da multinacionalne kompanije zemlje „nove Evrope“, a posebno našeg regiona, tretiraju kao „građane drugog reda“, na kojima štede troškove nudeći im, pod istom nalepnicom, proizvode manjeg kvaliteta. Da li je zaista tako?\n„Problem je u tome što je to u Srbiji sve na bazi pretpostavke i ocenama potrošača, a ne neke uporedne analize koja bi to i potvrdila“, kaže za naš portal Vera Vida, predsednica upravnog odbora Centra potrošača Srbije. Međutim, dodaje da iskustvo rada sa potrošačima, posebno onima koji žive u inostranstvu, potvrđuju pretpostavke o drastičnim razlikama u kvalitetu.\n„Mogli smo čuti komentare kako su isti proizvodi u Srbiji i u zemljama EU potpuno drugačijeg kvaliteta u smislu da su u EU kvalitetniji, kao i to da su dosta skuplji nego u Srbiji. To se pre svega odnosi na konditorske proizvode i kozmetiku“, kaže Vida.\nSličan stav ona je iznela i na okruglom stolu „Bez kvalitetnih sirovina nema kvalitetnih proizvoda“, održanom u oktobru prošle godine. Tada je podsetila da postoji veliki problem sa nutritivnim tablicama, koje, uprkos tome što mnogo otkrivaju, zapravo čitaju samo potrošači sa zdravstvenim problemima.\nU nedostatku sistematskih i laboratorijskih istraživanja, svakodnevne pritužbe nastavljaju da se gomilaju. Tako je Radio Slobodna Evropa pre dve godine zabeležilo zamerke upućene Nacionalnoj organizaciji potrošača Srbije.\n„Na primer, začini sadrže više soli nego povrća, kremovi imaju manje lešnika, a u proizvode od meda stavlja se kukuruzni sirup“, stoji u članku.\nIstim povodom, kompanija Nestle izjavila je za RSE da nije u pitanju različiti kvalitet proizvoda, već različite preference i navike potrošača.\nKao što je pomenuto, ovi (percipirani) problemi nisu ograničeni samo na Srbiju, ali čini se da su se zemlje istočne Evrope daleko više angažovale kako bi se nejednakosti jednom za svagda otklonile.\nPrvi korak bio je prikupljanje objektivnijih podataka. Vida podseća da su istraživana sprovedena u Poljskoj, Češkoj i Slovačkoj potvrdila da su proizvodi i u zemljama EU različitog kvaliteta.\n„Roba je kvalitetnija za zapadno, a manje kvalitetnija za istočno evropsko tržište. Uporednu analizu uradila je i Hrvatska organizacija potrošača koja je došla do potpuno istih rezultata“, kaže ona.\nOva saznanja postavila su osnovu za konkretnu političku akciju, a posebnu pažnju tom pitanju su, u vreme slovačkog predsedavanja Savetom EU 2016. godine ali i kasnije, pridali lideri Višegradske grupe (Mađarska, Poljska, Češka i Slovačka). Tom prilikom je predsednik Evropske komisije Žan Klod Junker i priznao da neki proizvodi, poput suhomesnatih, jesu nižeg kvaliteta u istočnoj Evropi.\nMeđutim, svojevrsna kruna ovih napora postignuta je pre dve nedelje, kada je Evropski parlament, na poslednjoj sednici u ovom mandatu, potvrdio rezultat pregovora o Direktivi koja će zabraniti različiti kvalitet proizvoda na istoku i zapadu kontinenta (pun naziv: Direktiva za bolje sprovođenje i modernizacija pravila EU o zaštiti potrošača).\n„Sada više niko neće moći tvrditi da, na primer, Hrvati ili Bugari baš, eto, žele hranu koja je manje zdrava, ili baš žele tehničku robu koja je lošijeg kvaliteta ili deterdžent koji slabije pere“, rekla je tom prilikom hrvatska poslanica u EP Biljana Borzan (S&D), koja je svoje slavlje nakon donete odluke podelila i sa pratiocima na Tviteru.\n„Za milione građana Europske unije ovo je izuzetno emotivna tema jer smo se osećali kao građani drugog reda, i to s pravom!“, kaže za naš portal gospođa Borzan koja se, zajedno sa drugim evropsolanicima poput Olge Sehnalove (S&D) iz Češke, godinama borila da se ova tema „progura“ u Evropskom parlamentu.\nU pitanju je, za sada, samo rezolucija o predlogu za Direktivu koju tek treba da donesu, zajednički, Evropski parlament i Savet Evropske unije. Ipak, značajan korak napred u okviru takozvanog „Novog dogovora za potrošače“ jeste načinjen, posebno kada se imaju u vidu planirane promene.\nBorzan objašnjava da se predviđa kazna od 4 posto godišnjeg prometa proizvođača za prodavanje iste robe različitog kvaliteta, koji će se smatrati nepoštenom poslovnom praksom. Nova Direktiva takođe sadrži i niz drugih izmena, od kojih evroposlanica izdvaja zabranu prodaje na kućnom pragu, koja posebno štiti starije i nemoćne građane od manipulacija i prevara.\nNaravno, uvek postoji druga strana medalje, a to su troškovi proizvođača. Kako je generalni direktor Strateškog poslovnog područja kafa Atlantic Grupe Andrej Bele izjavio tokom pomenutog okruglog stola u oktobru 2018, radi očuvanja vrhunskog kvaliteta Grand kafe, njegova kompanija godišnje uloži 400.000 evra.\nBiljana Borzan, sa druge strane, naglašava da ove promene neće negativno uticati na lokalne proizvođače.\n„Sva istraživanja koja su napravljena pokazala su da su najveći kršitelji ovih odrednica bile velike strane multinacionalne kompanije. U slovačkom istraživanju je, na primer, testirana Vegeta, i pokazalo se da je jednakog kvaliteta za sva tržišta. Kompanije koje dobro rade nemaju o čemu da se brinu“, kaže ona.\nSrpski proizvođači, kako se čini, u svakom slučaju neće morati da brinu još relativno dug vremenski period. Ovu ocenu iznosi Programski menadžer za unutrašnje tržište i konkurentnost Centra za evropske politike Dušan Protić.\nIako naglašava da ovaj razvoj događaja, na području EU, jeste značajna pobeda na polju zaštite potrošača, a posebno predstavnika nekoliko istočnih zemalja članica gde je ta praksa uočena i odakle je i potekla inicijativa, blagotvornu primenu novih pravila potrošači u Srbiji neće se osetiti u dogledno vreme.\n„Glavna prepreka adekvatnom prenosu zabrane ove poslovne prakse u naše zakonodavstvo jeste kriterijum istovetnog kvaliteta na celom jedinstvenom tržištu, čiji Srbija nije član, pa se postavlja pitanje kako primeniti ovo pravilo na našem tržištu“, kaže Protić.\nU procesu pristupanja Srbije, ove teme podvode se pod Poglavlje 28: Zaštita potrošača i zdravlja, koje još uvek nije otvoreno. U trenutku kada nova Direktiva postane deo pravnih tekovina Evropske unije, moraće da bude uneta u naš pravni okvir, verovatno kroz Zakon o zaštiti potrošača.\nIpak, s obzirom da, kako i podseća Protić, ovo poglavlje predstavlja samo deo integrisanog ekonomskog prostora, koje je povezano sa brojnim drugim poglavljima, trenutak u kome će planirane promene doći u Srbiju daleko su na horizontu.\nU međuvremenu, kakve će biti posledice novih pravila po Srbiju kao zamlju kandidata? Protić ne iznosi previše optimističnu procenu.\n„Nepovoljna tržišna posledica za domaće potrošače jeste mogućnost da pojedini proizvođači proizvode slabijeg kvaliteta istog brenda sa delova tržišta EU plasiraju na susedna tržišta izvan dejstva ove zabrane, uključujući naše, što svakako nije dobra vest“, kaže on.\nČini se da izmene podržane u Evropskom parlamentu predstavljaju samo dodatan argument u korist ubrzavanja procesa pristupanja, otvaranja (i zatvaranja) poglavlja 28 što je pre moguće. U suprotnom, priče kako je u EU „čokolada ukusnija, a prašak za veš bolje pere“ nemaju izgleda da utihnu.


DOŠLA NA NEVEROVATNU IDEJU Evo šta će Jelena Đoković uraditi sa svojim majčinim mlekom, o njoj danas BRUJI I BRITANIJA\nJelena Đoković, supruga najboljeg tenisera na svetu Novaka Đokovića, odlučila je da svoje zamrznuto majčino mleko iskoristi za proizvodnju sapuna i kozmetike.\nKako je objavila na Instagramu, na ovu ideju je došla nakon što se vratila kući sa višemesečnog putovanja.\n"Vratila sam se kući nakon što sam putovala nekoliko meseci i pronašla sam ova pakovanja mleka. Kada se samo setim koliko sam se namučila, ne mogu da verujem da ih nisam sve iskoristila. Sada svi govore da se to pokvarilo i da bi trebalo da ga bacim, ali jednostavno ne mogu. Međutim, sada sam dobila ideju da ga iskoristim za kupke, sapune ili kozmetiku" , napisala je Jelena na fotografiji. Šta je Jelena Đoković primetila kod svoje ćerke Tare što ju je veoma iznenadilo saznajte OVDE.\nO ovome je pisao i najugledniji britanski list "The Sun" , koji je preneo Jeleninu objavu sa Instagrama.\nPodsetimo, Jelena i Novak su prvo dete, sina Stefana, dobili u oktobru 2014. godine, a a tri godine kasnije, dobili su i ćerkicu Taru.


Jandreoski: Učinićemo sve da omogućimo i noćne letove Boki kotorskoj – Bankar.me\nNovember 10, 2021 AVIO SAOBRAĆAJ, CRNA GORA, SVE VIJESTI Leave a comment\nNa zahtjev nekadašnjeg Jugoslovenskog aerotransporta, 10. novembra 1971. godine, Aerodrom Tivat je dobio odobrenje za upotrebu klase “A”, a Aerodromi Crne Gore zato danas obilježavaju pola vijeka od osnivanja.\nPrema riječima izvršnog direktora Aerodroma Crne Gore Gorana Jandreoskog, taj aerodrom bi, kad bi bio čovjek, imao štošta da nam ispriča i imali bismo dosta da naučimo.\n“Ovo je značajan jubilej za teritorijalno možda malu Crnu Goru, ali koju baš ovaj aerodrom, na svjetskoj mapi, s nekim izuzecima, čini velikanom”, naglasio je Jandreoski.\n“Upravo je ovo mjesto turistima iz čitavog svijeta približilo sve crnogorske ljepote, a crnogorskim privrednicima, naročito sektoru turizma, omogućilo da zbog blizine Aerodroma budu konkurentni na svjetskom tržištu”, rekao je on.\nJandreoski se uzdržao od izjašnjavanja o eventualnim koncesijama jer, kako je naglasio, država treba da procijeni u kom smjeru će se u budućnosti razvijati Aerodromi Crne Gore.\n“Ipak želim da vas informišem da vrijedno radimo na završetku procedure započete mnogo ranije, a koja bi i na ovoj pisti, konačno, omogućila noćno slijetanje”, napomenuo je izvršni direktor ACG.\n“To je nužno, jer u vazduhoplovstvu, kada se neka procedura završi, neko treće tijelo mora da je verifikuje. Očekujemo da će, kada kompletiramo ove korake, Agencija za civilno vazduhoplovstvo priznati taj proces. Ipak, i kada se čitav taj krug završi, ne znači da je sve spremno za noćno slijetanje, jer aerodrom nije sertifikovan. Zbog toga će ovaj menadžment, kada se donese konačna odluka o tome u kom pravcu će se razvijati Aerodromi Crne Gore, dati sve od sebe da sertifikuje i aerodrom u Tivtu i aerodrom u Podgorici”, kazao je Jandreoski, dodajući da je partner u tom poslu i resorno Ministarstvo kapitalnih investicija, koje ima veoma važnu ulogu u usklađivanju tih i ostalih ključnih poslovnih procesa.\n“Vjerujem da je pred nama fantastičan period, a, računajući na tim kojim sam okružen i koji daje sve od sebe, očekujem da Aerodromi Crne Gore uskoro zablistaju u punom sjaju. Nadam se da ste i vi, prethodnih mjeseci, vidjeli da se stvari mijenjanju u očekivanom pravcu na bolje, a uvjeravam vas da je ovo samo početak i da ćemo skupa, na ovom istom mjestu, uskoro imati još razloga za slavlje”, poručio je on.\n“Na kraju, na dan kada Aerodromi obilježavaju pola vijeka od osnivanja, slavimo i naše zaposlene koji su čitav radni vijek posvetili tome da uzdignu krila savremene Crne Gore! Uz zahvalnost na profesionalnom i ljudskom pregnuću Aerodromi Crne Gore našim penzionerima, nakon tridesetogodišnjih letova, želimo vam vedro nebo nad mirnim morem u daljem životnom putu”, zaključio je izvršni direktor ACG.\nPraščević: Nadamo se većem terminalu i modernijoj infrastrukturi\nDiretor tivatskog aerodroma Vladimir Praščević rekao je da se danas obilježava veliki jubilej, a to je 50 godina od otvaranja i dobijanja upotrebne dozvole rekonstruisanog i modernizovanog aerodroma Tivat.\n“Prostor na kome se nalazi aerodrom je i poslije Drugog svjetskog rata korišten kao letjelište namjenjeno prvenstveno obuci civilnih i vojnih padobranaca, a od 1. maja 1957. godine otvoren je aerodrom sa manjim terminalom i kontrolnim tornjem, malom asfaltnom platformom i travnatom poletno sletnom stazom”, podsjetio je Praščević.\n“Tako bismo na pravi način odgovorili zahtijevima tržišta i kao integralni dio turističke privrede pružili kompletniju ponudu”, naveo je on.\nPOJMOVI"Aerodromi Crne Gore" AD Podgorica Aerodrom Tivat Goran Jandreoski aerdromi\nPrevious Spajić: Neistina da se uvodi porez na podizanje gotovine za fizička lica\nSljedeći Pet banaka drži skoro 60% tržišta u Srbiji


Na suđenju Babićevom vozaču zbog nesreće u Doljevcu nema snimaka koje je video Vučić\nNa početku suđenja vozaču Koridora Srbije” Dejanu S. (35), koji je optužen da je 31. januara ove godine na naplatnoj rampi u Doljevcu upravljajući vozilom koje je koristio v.d. direktora „Koridora Srbije“ i funkcioner Srpske napredne stranke (SNS) Zoran Babić izazvao tešku saobraćajnu nesreću, nema svih snimaka tog udesa\nAdvokat oštećenih Božo Prelević zahtevao je da Osnovno javno tužilaštvo(OJT) traži od “Puteva Srbije” da mu se dostave snimci za koje je ranije rekao da je video predsednik Srbije Aleksandar Vučić, koji su po njegovim rečima užasni, ali da se za volanom nije nalazio Babić\nOJT nije dostavljen snimak sa kamera naplatne rampe u pravcu Leskovca, a na tom snimku bi trebalo da se vidi ko je vozio automobil koji je izazvao udes\nPočetku glavnog pretresa nije prisustvovalo četvoro oštećenih, među kojima i Babić, kome nije dostavljen sudski poziv\nGlavna tema na današnjem suđenju bila je da svi snimci nesreće još nisu stigli do suda.\n-Vozilo je svojim prednjim delom udarilo u zadnji deo “opel astre”, čiji je vozač čekao da plati putarinu, a koja se “od siline udarca” odbila napred i svojim prednjim delom udarila u zadnji deo ”folcvagen pasata”, koji je upravo napuštao naplatnu rampu po plaćenoj putarini. Babić, koji je u nesreći teško povređen, sedeo je na zadnjem sedištu “škode super b”- navodi se u optužnom predlogu.\nPorodica Stanike Gligorijević zatražila je da se objavi snimak nesreće i konačno utvrdi da li je Babić vozio taj automobil. Članovi porodice tragično stradale žene izrazili su sumnju da je vozilom upravljao sam Babić, a ne njegov vozač Dejan S, kako je zvanično saopšteno.


Premijer dodelio sam sebi 17 funkcija | Luftika\nMiladin Kovačević u svom najboljem izdanju: Vukao me je po podu,…\n“Uradi sam” premijer, predsednik vlade Kukovih Ostrva dodelio sebi 17 funkcija. Takođe, između ostalih portfelja, on je odgovoran za morske resurse, minerale i prirodne resurse na morskom dnu, penzionisanje i spoljna ostrva zemlje. Braun je sebe postavio i za državnog tužioca.\nOpoziciona liderka Tina Brauni navela je za “Kuk Islands njuz”, da takva raspodela portfelja znači da premijer nema poverenja u sopstvene ministre.\nBraun je došao na vlast ovog meseca nakon ostavke Henrija Pune, koji je posle gotovo decenije odstupio sa vlasti, kako bi se takmičio za mesto generalnog sekretara Foruma pacifičkih ostrva, odnosno glavnog diplomate Tihog okeana, piše 021.\noznakemark braun premijer kukovih ostrva vlada\nCitati o svakoj vlasti i za svaku priliku


Udruženje građana “Ulice za bicikliste” organizovalo je protest u Vasinoj ulici u Beogradu, nezadovoljni parkiranjem automobila na nedavno iscrtanoj biciklističkoj stazi, a za poseban performans koristili su – paradajz.\nParkiranje na biciklističkoj stazi, često i u koloni sa nekoliko automobila, iznervirala je korisnike dvotočkaša, pa su oni, duž biciklističke staze nanizali paradajz, na taj način ukazujući na problem bahatog parkiranja.\nParadajz je postavljen po obodu staze tako da nesavesni vozači ne bi mogli da parkiraju uz bankinu, a da ne “uflekaju” točkove.\nMeđutim, to neke nije sprečilo da parkiraju duž “paradajz” linije što je otežalo saobraćaj gradskom prevozu.\nPolicija je sve vreme bila prisutna u Vasinoj, ali je reagovala tek kada je uočila da Citroen otežava prolaz trolejbusima.\nBura zbog Notr Dama: General poručio arhitekti – “bolje zatvori usta”\n20/06/2022 | 20:12\nRadnici Fijata najavljuju blokadu Beograda: Ili mi da proizvodimo električni aut...


Ubistva srpske dece u Goraždevcu i dalje bez kazne\nUbistva srpske dece u Goraždevcu i dalje bez kazne\n12 avgusta 2013\nU utorak se navršava deset godina od zločina u Goraždevcu nedaleko od Peći, kada je 13. avgusta 2003. godine rafalnom paljbom iz vatrenog oružja ubijeno četvoro, a ranjeno dvoje dece iz tog metohijskog sela dok su se kupala u reci Bistrica.\nTom prilikom ubijeni su Ivan Jovović (19) i Pantelija Dakić (12), a njihovi drugovi Đorde Ugrenović (20), Bogdan Bukumirić (14), Marko Bogićević (12) i Dragana Srbljak (13) teško ranjeni.\nPredstavnici policije UNMIK-a saopštili su tada da će “prevrnuti svaki kamen” kako bi otkrili ubice, ali – kao i posle brojnih drugih zločina nad Srbima na Kosovu i Metohiji – “istraga” nije makla dalje od početka.\nZločin u Goraždevcu osudili su tadašnji šefovi UNMIK-a i Kfora, predstavnici EU, SAD, Francuske, Rusije, kao i kosovski zvaničnici, a tadašnja državna zajednica Srbija i Crna Gora zatražila je zasedanje Saveta bezbednosti UN.\nPočetkom 2011. godine portparol Euleksa Irina Gudeljević navela je da je Euleks slučaj Goraždevac nasledio od UNMIK-a, sa dosijeom u “popriličnom neredu” i da je stalno pozivao da se svi koji imaju bilo kakve informacije ili dokaze u vezi sa tim zločinom jave Misiji EU.\n“Naši policijski istražitelji i tužilaštvo su ponovo ispitali sve svedoke koji su bili na raspolaganju, jer mnogi od njih nisu bili tu ili nisu želeli da svedoče. Sve informacije su ponovo analizirane, ali bez rezultata i naš tužilac je doneo odluku da istragu zatvori”, kazala je tada Gudeljević.


Inicijativa PDP-a: Obavezno obilježiti domaće proizvode u trgovinama – Banjaluka Danas\nInicijativa PDP-a: Obavezno obilježiti domaće proizvode u trgovinama\nPoslanik PDP-a u Narodnoj skupštini Republike Srpske Draško Stanivuković predao je Vladi Srpske inicijativu o obaveznom obilježavanju domaćih proizvoda u marketima i trgovinskim radnjama, što će omogućiti njihovu veću konkurentnost i podstaći jačanje privrede Srpske, posebno u situaciji uzrokovanom epidemijom virusa korona.\n“Ova inicijativa prije svega podrazumijeva da Vlada Srpske, u saradnji sa Privrednom komorom Srpske, medijima i drugim relevantnim subjektima, radi na jačanju svijesti građana o značaju podrške domaćoj privredi kupovinom domaćih proizvoda i promocijom njihovog kvaliteta”, rekao je Stanivuković.\nOn kaže da PDP podržava i inicijativu Privredne komore Srpske koju su uputili marketima i drugim trgovačkim radnjama, te im ostavili prostor da samo odluče, ali da u ovoj partiji smatraju da to treba biti sistemsko rješnje koje će biti obavezujuće za sve, saopšteno je iz PDP-a.\nStanivuković ističe da je prepoznavanje i davanje na značaju domaćoj proizvodnji, uz isticanje kvaliteta koji takvi proizvodi imaju, danas naročito bitno.\n“Vjerujem da možemo očekivati da će globalna kriza uzrokovana pojavom novog virusa korona, preduzimanjem zaštitnih mjera i napretkom u oblasti medicine, vremenom jenjavati, ali istovremeno moramo biti svjesni da naše strukturne probleme neće rješavati neko drugi, već ih moramo rješavati sami. Kako bismo se mogli nositi sa takvim problemima moramo imati svijest o vlastitim snagama i domaćim proizvodima koje možemo ponuditi tržištu”, rekao je Stanivuković.


SD podržava kratku deklaraciju o referendumu Srbije na KS • RTK\nAmerički Stejt department podržava danas objavljenu zajedničku izjavu zemalja Kvinte u vezi sa organizovanjem srpskog referenduma na Kosovu.\nOvu izjavu objavili su na svom sajtu, gde države Kvinte traže od Vlade Kosova da dozvoli OEBS-u da organizuje referendum na Kosova kao što je to ranije praktikovano u izbornom procesu.\nU zajedničkom saopštenju, Francuska, Nemačka, Italija, Velika Britanija, Sjedinjene Američke Države i Evropska unija izrazile su žaljenje što Vlada Kosova nije dozvolila Organizaciji za evropsku bezbednost i saradnju da prikupi glasačke listiće kosovskih Srba.\n„Sa žaljenjem konstatujemo da Vlada Kosova nije dozvolila Organizaciji za evropsku bezbednost i saradnju (OEBS) da prikupi glasačke listiće birača koji žive na Kosovu za sledeći referendum, u skladu sa dosadašnjom praksom. Pozivamo vladu Kosova da omogući Srbima na Kosovu da ostvare svoje pravo glasa na izborima i izbornim procesima u skladu sa ovom ustaljenom praksom“, navodi se u saopštenju.\nDok su institucije Republike Kosovo na zajedničkom sastanku sa ambasadorima Kvinte i predstavnikom EU iznele svoj usaglašen i zajednički stav u vezi sa održavanjem referenduma u Srbiji na teritoriji Republike Kosovo.


KRALJEVO - Sedamdeset stanovnika Ulice Slobodana Stojkovića u Mataruškoj Banji, poznatoj kao naselje Stojkovac, potpisalo je peticiju kojom traže da se ne dozvoli gradnja zaobilaznice oko Banje koja bi trebalo da prođe baš njihovom ulicom.\n- Napisali smo peticiju, jer bi se gradnjom zaobilaznice ugrozio najlepši i najmirniji kraj Mataruške Banje i postao deo regionalnog puta koji spaja Kraljevo sa Ibarskom magistralom - kaže Dragan Janjić, predsednik mesne zajednice Mataruška Banja.\nJanjić ističe da su kao mnogi u Banji i u Stojkovcu pravili kuće za izdavanje gostima kojima je potreban mir, a ne buka kamiona. Kroz Banju se ne prolazi, već se u nju dolazi i ostaje radi odmora i lečenja, pa bi obilaznicu trebalo udaljiti od Mataruške Banje što više, a ne samo nekoliko stotina metara kako je predviđeno ovim projektom, smatra Janjić.\n- Zaobilaznica bi bila trasirana predelom u čijoj se blizini nalazi okamenjena šuma Lojanik, prirodno dobro Srbije, kao i najstariji rudnik opala, jedinstven na Balkanu. Ugroženo bi bilo neeksploatisano izvorište, jedno od tri koji predstavljaju rezerve lekovite vode Mataruške Banje - priča Janjić.\nMeđutim, ima Banjčana koji vide perspektivu u izgradnji obilaznice kroz Stojkovac jer se sada saobraćaj odvija kroz centar Banje. Sa druge strane, Stojkovčani traže da se ispoštuje Generalni urbanistički plan, kojim bi tranzitni saobraćaj do Ibarske magistrale bio usmeren regionalnim putem od Kraljeva preko Žiče i Konarevskog polja. Poslednju reč u vezi sa izgradnjom obilaznice daće odbornici SO Kraljevo.


Wonderland AI: Kako kompanije uz pomoć veštačke inteligencije mogu da unaprede poslovanje\nWonderland AI konferencija\nDatum: 8. novembra\nWonderland AI Summit ima za cilj da kroz seriju stručnih predavanja upozna kompanije i organizacije kako da unaprede i iskoriste nove potencijale uz pomoć modernih metoda, alata i tehnologije bazirane na veštačkoj inteligenciji.\nOvu konferenciju sačinjava 20 predavanja uz 16 predavača i četiri radionice, a sam fokus je da se kompanijama kroz konkretne primere predstave svi pontencijali veštačke inteligencije, kao i zašto je važno ulagati u ovu oblast koja može doneti višestruku vrednost.\nStručni predavači iz inostranstva i regiona govoriće na temu globalne budućnosti, a u čemu će veliku ulogu imati upravo mašinsko učenje i veštačka inteligencija, čije primene se očekuju u različitim industrijama i oblastima. Očekuje se da će ove godine događaj posetiti preko 700 učesnika, a karte su već sada dostupne i svi zainteresovani ih mogu nabaviti u tri različite cenovne kategorije.\nViše informacija o samom događaju, cenama karata i predavačima, možete pronaći na zvaničnom sajtu konferencije.


Ambiciozan plan razvoja Požarevca - Ekonomija - Dnevni list Danas\nPočetna » Ekonomija » Ambiciozan plan razvoja Požarevca\nOd danas počinje rezimiranje "Plana generalne regulacije Požarevac 1"\n2Piše: Z. V. 14. februara 2020. 12.13 Izmenjeno: 13.05\nInače, ovaj strateški dokument je izradio Institut za arhitekturu i urbanizam Srbije, a javni uvid u nacrt plana traje do 5. marta do kada fizička i pravna lica mogu dostaviti primedbe na dokument. Naime, Grad Požarevac stavio je na javni uvid nacrt „Plana generalne regulacije Požarevac 1“ i izveštaj o strateškoj proceni uticaja na životnu sredinu. Granicom Plana obuhvaćen je najveći deo kontinualno izgrađene i naseljene površine grada Požarevca, uključujući celu užu i širu centralnu gradsku zonu.\nOsnovni ciljevi izrade plana su utvrđivanje pravila prostornog uređenja, izgradnje i zaštite prostora kojim se između ostalog obezbeđuju kvalitetniji životni uslovi. Novim planom su predviđene znatno veće površine za zelenilo, prostor za sport i rekreaciju, komercijalne i uslužne delatnosti.\nSve postojeće poljoprivredne površine bi trebalo da dobiju novu namenu, a površine pod vojnim kompleksima gotovo prepolovljene. Možda i najznačajnije promene koje se planiraju u ovom planu odnose se na celine kasarne i vežbališta „Sopot“ i poljoprivrednog imanja „Zvezda“ koje će dobiti potpuno drugačiju namenu.\nŠkole, domovi učenika i kultura: Imajući u vidu da postojeće škole ne ispunjavaju normative, a radi dostizanja standarda i normativa potrebnog školskog prostora za rad u jednoj smeni moguća je izgradnja škole većeg kapaciteta, ili osmorazredne škole u zoni formiranja novog naselja (vojni kompleks „Sopot“).\nObjekti učeničkog standarda će se i dalje razvijati na postojećoj lokaciji (Tulba) uz mogućnost proširenja kapaciteta na osnovu posebnih programa Dom učenika Poljoprivredne škole „Sonja Marinković“. Planirano je proširenje smeštajnih kapaciteta i izgradnja sportske sale na postojećoj lokaciji. Planom se ne predviđaju lokacije/kompleksi za izgradnju novih specijalizovanih institucija kulture, koje se mogu graditi na svim površinama planiranim za kompatibilne namene.\n*Vrtići:* Nove dečje ustanove planirane su van centralne zone grada, što će omogućiti rasterećenje postojećih i ravnomernija pokrivenost ovim objektima u odnosu na gravitaciono podruje. U skladu sa procenjenim brojem korisnika, planirano je da se postojeća mreža objekata upotpuni izgradnjom još dva nova objekta predškolskih ustanova sa kompleksima na prostoru Sopota i Zvezde. Na prostoru imanja Zvezda bi trebalo da se nađe i centralna kuhinja vrtića, dok bi za jaslene grupe trebalo da se renovira deo objekata stare kasarne na južnom delu obuhvata plana.\n*Zelene površine:* Planom se predviđa oko 32 hektara novih zelenih površina. Na Čačalici je predviđeno očuvanje postojeće kvalitetne vegetacije i njeno podmlađivanje u skladu sa prostornim mogućnostima i pejzažnim uređenjem, izbegavanjem invanzivnih i alergenih vrsta. Prilikom rekonstrukcije spomen parka potrebno je sačuvati matricu staza adekvatno stilu uređenja. Uvođenje površina za komunikaciju koje nisu postojale u spomen parku je dozvoljeno pod uslovom da ne narušava osnovni stil uređenja. Uvođenje vrtno-arhitektonskih elemenata koji nisu postojali u spomen parku je dozvoljeno pod uslovom da ne narušavaju osnovni stil uređenja. Ograđivanja i vrstu ograde uskladiti sa stilom pejzažnog uređenja spomen parka. Spomen park je potrebno opremiti standardnom infrastrukturom i sistemom za zalivanje.\nZa etno park „Tabana“ vrsta i karakter postojećih sadržaja, namena i priroda prostora u celosti predstavljaju opšte merilo vrednosti, koje ne sme biti narušeno planiranjem i uređenjem, Očuvanje prirodnih vrednosti i konfiguracije terena se podrazumevaju. Šumu obnoviti i dopuniti zasadima kvalitetnog drveća i zaustaviti proces degradacije staništa zakorovljavanjem. Sanirati otpadne vode u kompleksu „Tabana“ uz odgovarajuće pejzažno uređenje celog kompleksa. U cilju rekreativnog korišćenja, park šumu adekvatno urediti i opremiti. Može da sadrži izletnički deo, zonu sa uređenim prostorima za fizičku rekreaciju, a mali deo šume može biti parkovski uređen. Trasa bivše pruge uskog koloseka Dubravica-Požarevac planira se kao zeleni rekreativni koridor u kome je zabranjena izgradnja, sa pešačko-biciklističkim stazama i punktovima-odmorištima/dečjim igralištima.\n*Nove saobraćajnice:* Nova saobraćajnica koja bi sa postojećim saobraćajnicama činila prsten na pravcu između ulica Zmaj Jovina i Zabelska (Dunavska), Zabelske i Vojske Jugoslavije, Vojske Jugoslavije i puta za Veliko Gradište. NJena ukupna dužina na području GUP-a bi iznosila oko 4,15 kilometara. Planirana ulica na delu između Zmaj Jovine i Zabelske ulice se prostire uz industrijsku prugu Požarevac – Zabela iznosi sa regulacijom od 11,5 metara.\nDeonica nove ulice između Zabelske (Dunavske) i ulice Rasadničke, ovim planom je nešto modifikovana u odnosu na Generalni urbanistički plan zbog postojeće izgrađenosti objekata. Ostale deonice nove ulice uglavnom se po pravcu poklapaju sa trasom planiranom GUP-om, uz sitne korekcije koje se odnose na poštovanje postojeće parcelacije ili izgrađenost na terenu. Kada je u pitanju poprečni profil, ovim planom je predložena preraspodela elemenata unutar regulacione širine tako da je planiran jednostrani umesto obostranog zelenila i jednostrana dvosmerna biciklistička staza. U istočnom delu nove ulice (između puta za Veliko Gradište prema ulici Svetislava Uroševića) predložena regulaciona širina iznosi 17 metara. Još jedna nova ulica je veza između ulica Rade Slobode i gradske obilaznice. Ova saobraćajnica predstavlja rekonstrukciju i produžetak postojeće ulice Skadarske, u dužini od oko 340 metara.\n*Postojeće ulice i biciklističke staze:* Rekonstruisane postojeće ulice, trebalo bi da budu dovedene na viši funkcionalni nivo u skladu sa važećom regulativom, kao i u smislu dopune poprečnog profila (izgradnje zelenog pojasa, obostranih trotoara kao obaveznog elementa). Poseban cilj rekonstrukcije postojećih ulica je razvoj i favorizovanje biciklističkog saobraćaja kroz izgradnju biciklističkih staza koje će biti fizički izdvojene od kolovoza (najmanje denivelacija) ili, tamo gde je to širina omogućava, pretvaranje dela trotoarskih površina u biciklističke staze.\n*Parking prostori:* Planiraju se novi javni parking prostori: zapadno od Ulice Rade Slobode (preko puta groblja), u bloku Starog groblja, na površini od oko 300 m2 i sa kapacitetom minimalno 160 parking mesta, u koridorima ulica u okruženju Opšte bolnice, u okviru regulacija Vardarske, Lole Ribara i drugih ulica u kojima širina to omogućava.\nPlanom se predviđa mogućnost izgradnje javnih parking garaža, u svim oblicima svojine, na lokacijama koje se trenutno koriste kao zvanični ili neformalni parkinzi – kod zelene pijace „Krug“, kod zgrade Načelstva, na Pionirskom trgu, u Takovskoj ulici, preko puta hotela „Dunav“, u Sinđelićevoj ulici, kod robne kuće i na uglu Šumadijske i Bosanske ulice. Sve parking garaže planiraju se kao podzemne, osim u Sinđelićevoj ulici koja se planira i kao nadzemna.\n*Staro groblje:* Planirano je manje proširenje Starog groblja prema istoku, za oko 0,86 hektara. Planira se otvaranje još jednog ulaza u Staro groblje, prema Ulici Rade Slobode, odakle bi bila ostvarena veza sa novoplaniranim parkingom u tom bloku.\nPlanira se pretvaranje centralne gradske zone u pešačku, u skladu važećim Detaljnim urbanističkim planom „Centar“. Arhitektonsko-urbanističko rešenje trebalo bi da bude rezultat javnog konkursa. Realizacija pešačke zone može biti fazna.\nDve nove ambulante\n*Zdravstvo:* Planom se predviđa izgradnja dodatnih kapaciteta primarne zdravstvene zaštite – dve Ambulante. Trebalo bi da se nalaze u okviru zone gde se predviđa nova stambena izgradnja većeg obima u severnom delu obuhvata Plana (vojni kompleks „Sopot“) i severozapadnom delu obuhvata Plana (poljoprivredno imanje „Zvezda“).\nIzgradnja Doma za stara lica\n*Socijalna zaštita:* Na lokaciji u neposrednoj blizini Centra za socijalni rad planirana je izgradnja Doma za stara lica na parceli površine oko 40 ari. Na istoj lokaciji, susedna parcela površine oko 20 ari, namenjena je za izgradnju objekta Centra za socijalni rad ili izgradnju dnevnog centra za stara lica i prostora za Centar za socijalni rad. Lokacija u ulici Svetislava Uroševića namenjena je za izgradnju Doma za stara lica većeg kapaciteta (70-100 korisnika) i dnevnog centra i kluba za stare. Na lokacijama u zonama planirane stambene izgradnje (vojni kompleks „Sopot“ i poljoprivredno imanje „Zvezda“), uz planirane ambulante planirani su dnevni centri i klub za stare.\nPlanovi, Požarevac, Požarevac 1, razvoj\nNegotin: Posađeno dekorativno zelenilo\ne blago Pozarevljanima pored ovako nesposobne vlasti…mislim da od 1945 godine nikad veci nesposobnjakovici nisu vladali gradom…ulice razorene,300 m ulice asfaltiraju 7-8 meseci,vrtica nema,nijedna fabrika nije otvorena,zatvoreni bazen prave godinama,sve sto i urade to je Bogu plakati kakav je kvalitet,gradonacelnik zivi u nekom svom svetu,gradom upravljaju gradjevinski tehnicari,kotlari i tako to…Vucicu menjaj to pod hitno.\n15. februara 2020. u 07.41\nDa menja narod, a ne Vučić, bre.


Đurić: Priča o “non pejperima” bacanje parašine u oči - Radio Kosovska Mitrovica\nĐurić: Priča o “non pejperima” bacanje parašine u oči\n29. April 2021, 21:20 -> 21:21\nAmbasadoru Srbije u Sjedinjenim Američkim Državama Marku Đuriću priča o “non pejperima” deluje kao bacanje prašine u oči, sa ciljem da se skrene pažnja sa činjenice da Priština ima destruktivni odnos prema dijalogu.\n“Uprkos pozivima sekretara Blinkena da učestvuju na sastancima, da ima jedan konstruktivan doprinos i odnos prema dijalogu, Aljbin Kurti odbija da odlazi na sastanke u Brisel, Priština odbija da sprovodi elemente Briselskog sporazuma i to treba na neki način zamagliti bacanjem prašine u oči javnosti”, objasnio je Đurić svoje viđenje opsade “non pejpera” u uključenju uživo u emisiju “Usijanje dana” na Kurir televiziji.\nS druge strane, kako smatra, ovo je vrlo perfirdan pokušaj da se problematizuju svi potencijalni srpski interesi koji mogu da se dobiju u nastavku dijaloga.\n“Tako što će se kroz različite ’non pejpere’ banalizovati, provlačiti, izlagati sudu kritike pre nego što se o rešenjima i diskutuje. Nemam ličnu sumnju da ideje i inicijative potiču iz krugova koji su naklonjeni krugovima Prištine”, naveo je Đurić.\nŠto se tiče izjave Ramuša Haradinaja, Đurić podseća na činjenicu da se albanski političari takmiče ko će da bude tvrđi prema Srbiji i Beogradu, ali da postoje i srpski političari koji žele da se preporuče delu međunarodne zajednice.


UČESTVOVAO NA ŠESTOM BUKUREŠKOM FORUMU\nAleksandar Andrija Pejović, Rumunija, Foto: Ministarstvo evropskih poslova\n06.10.2017. 12:24h Ažurirano: 06.10.2017. 12:24h\nOdržavanje jasne evropske perspektive Zapadnog Balkana, kroz veće angažovanje i podršku Evropske unije (EU), osiguraće uspješan nastavak reformi i oslabiti uticaje koji region vraćaju unazad, smatra crnogorski ministar evropskih poslova, Aleksandar Andrija Pejović.\nOn je učestvovao na šestom Bukureškom forumu koji je, u organizaciji Instituta Aspen i kancelarije njemačkog Maršalovog fonda u Rumuniji, održan u Bukureštu.\nPejović je, na panelu „Strategijsko oblikovanje i politike moći“ ,istakao da je, zbog svoje geostrateške pozicije, region Zapadnog Balkana uvijek bio područje na kojem su se ukrštali uticaji i interesi različitih sila koji su uticali i na strategijske pravce pojedinih država, kao i na odnose u regionu.\nPejović je, kako je saopšteno iz Ministarstva evropskih poslova (MEP), naglasio da je, tokom posljednje decenije, i pored značajnih unutrašnjih prilika i izazova s kojima se države regije suočavaju, primjetno da se sve zemlje, iako neujednačenim tempom, kreću naprijed.\nKako je rekao Pejović, geopolitičko oblikovanje regiona u skladu s interesima i vrijednostima EU vodi dugoročnoj stabilnosti i postepenom ekonomskom razvoju ovog dijela Evrope.\n„Ministar je ukazao na važnost održavanja jasne evropske perspektive, kroz veće angažovanje i podršku EU zemljama Zapadnog Balkana koja će osigurati uspješan nastavak reformi i oslabiti uticaje koji region vraćaju unazad“, kaže se u saopštenju MEP-a.\nPejović je, tokom posjete Bukureštu, imao odvojene sastanke s ministarkom za evropske fondove Rumunije Rovanom Plumb, estonskim zamjenikom ministra za evropske poslove Matijem Masikasom, ministrarkom zaduženom za predstojeće predsjedavanje Bugarske EU Lilijanom Pavlovom i predsjednikom Instituta Aspen u Rumuniji Mirčeom Džoanom.\nKako se navodi, predmet razgovora s Plumb je bilo ispunjavanje obaveza u okviru 22. poglavlja, s fokusom na pripremu Crne Gore za korištenje strukturnih fondova EU.\n„Imajući u vidu dobro iskustvo Rumunije iz korištenja evropskih fondova, Plumb je prenijela opredijeljenost te države da, kroz programe saradnje pruži podršku crnogorskim institucijama u pripremi za što uspješnije korištenje evropskih fondova koji će Crnoj Gori biti dostupni nakon stupanja u članstvo“, saopšteno je iz MEP-a.\nTokom razgovora sa Masikasom i Pavlovom je, kako se navodi, bilo riječi o planovima za otvaranje preostalih poglavlja, kao i radu na ispunjavanju uslova za njihovo postepeno zatvaranje.\n„Sagovornici ministra Pejovića su prenijeli podršku aktuelnog, estonskog, i predstojećeg bugarskog predsjedništva da se, kroz intenziviranje pregovaračkog procesa, doprinese dinamici pristupanja Crne Gore EU“, kaže se u saopštenju.\nZapadni balkan i EUAleksandar Andrija PejovićCrna Gora i EUZapadni Balkan


baketball Archives - Kladionica.BIZ\nNBA Srijeda 25.1.2012 01:00h Charlotte Bobcats vs New York Knicks\nObje ekipe su u tako lošoj seriji da im pod hitno treba malo osvježenja a ko će prvi do tog relaksirajućeg napitka teško je reći jer i jedni i drugi pate zbog ozljeda.\nPratite rezultate našim live score programom\nEkipa Bobcatsa je kao i današnji protivnik također u vrlo lošoj situaciji sa skorom od 3-14 gdje imaju upisanih 4 poraza koji su vezani. Ova ekipa je na gostovanjima postigla ne više od 90 poena što je očigledan problem za ekipu sa tako visokim šuterima iz igre.\nOdređene ozljede koje ima ekipa su problem koji nikako da eliminišu a kako nema Magette i Whitea još dodatni problem je postavio Augustin koji se ozljedio protiv ekipe New Jersey Netsa tako da će ovaj igrač sigurno biti van parketa nekih 10 dana.\nMenađer Paul Silas će velike nade polagat u Wlaker Kembu koji je protiv Netsa upisao 16 poena i bio lider ekipe tako da se od njega očekuje nastavak dobre igre u ovom susretu. Pored ovog igrača očekivanja će biti i od Bismack Biyomboa i Gerald Hendersona koji su zajedno postigli preko 26 poena. Boris Diaw je lider keipe sa 27 poena i ubilježenim skorom od 12-15 sa parketa.\nMike D’Antoni je sada već pod opasnim pritiskom kako od navijača tako i od kluba a i sam je rekao da razumije zašto je sve tako jer kao ni igrači tako ni on ne pokušava baš u potpunosti promjenit koncept igre.\nCarmelo Anthony i Stoudemire mi se čine kao da su samo statue na parketu gdje Stoude ima i najmanji ostvaren prosjek poena. Poraz na Madison Square Gardenu od Denvera sa 119-114, je ekipu Knicksa dovelo u još težu situaciju nego ranije pa sada imaju i zvanično 6 poraza na svom parketu.\nU porazu od Denvera, za domaćine je Anthony upisao 25 poena iako je imao upisanih 30 šuteva on je uspio svega 10 da pogodi što je mizerno za jednog ovakvog talenta pa i sam je priznao da konstantna želja za postizanjem poena ga je dovela da upiše ovako visok provcenat promašaja.\nStoudemire nije igrao puno i tako je postigao samo 12 poena dok su Landry Fields i Iman Shumpert upisali 18 poena u igri. New York Knicksi sada imaju skor od 6-10 i ukoliko ne poprave svoj skor mislim da će se naći u vrlo teškoj poziciji ove istočne konferencije.\nOvo bi mogao biti susret u kojem će Knicksi pokušat okrenut stvari u svoju korist ali ja se u to ne bi smjeo u potpunosti složit jer iako nema Ausgustina mislim da i sami Knicksi imaju problema sa ozljedama kao što je Carmelo Anthony pa +6,5 na Bobcats je vrlo izgledno za ovaj susret.


Na osnovu predloga Štaba za vanredne situacije opštine Lajkovac sa današnje telefonske sednice, predsednik Andrija Živković doneo je Odluku o proglašenju vanredne situacije na teritoriji opštine Lajkovac. Odluka je doneta zbog pogoršanja epidemiološke situacije usled širenja epidemije zarazne bolesti KOVID-19, radi efikasnijeg sprovođenja mera zaštite propisanih od strane Kriznog štaba Vlade Republike Srbije i zaštite života i zdravlja stanovništva.\nUprkos ranije preduzetim merama po zaključcima Štaba, juče je Lajkovac imao nagli skok novih pozitivnih slučajeva, čak 46 za 24 sata. Za poslednjih sedam dana pozitivan test na korona virus potvrđen je kod 149 osoba. Ukupno je u ovom talasu obolelo 248 osoba, od toga je 44 izlečeno, četvoro je na bolničkom lečenju, 199 u izolaciji, a jedna osoba je preminula. Poređenja radi, u prethodna dva talasa ukupno je bilo zaraženo 99 ljudi.\nSprovođenje mera Kriznog štaba u narednom periodu će se pojačano kontrolisati. Štab za vanredne situacije opštine Lajkovac pružiće svu neophodnu pomoć Domu zdravlja, prvenstveno u pogledu obezbeđenja boljih uslova za prijem potencijalno zaraženih građana na preglede.\nS obzirom na to da se iz dana u dan povećavao broj novozaraženih, koji je nekoliko dana uzastopno bio dvocifren, Štab za vanredne situacije opštine Lajkovac doneo je još početkom nedelje zaključke koji se odnose na funkcionisanje javnih ustanova i preduzeća u uslovima pandemije KOVID-19.\nPreporučeno je Opštinskoj upravi i javnim ustanovama da omoguće zaposlenima rad od kuće, ako to ne ugrožava proces rada, ustanovama kulture i Turističkoj organizaciji se nalaže da obustave sve programe koji podrazumevaju okupljanje ljudi, Ustanovi za sport i omladinu da prekine sa korišćenjem teretane i velike sale, osim za potrebe prvih timova OK Železničar i KK Železničar. Štab je takođe zaključio da treba prekinuti sve sportske aktivnosti, što ne važi za prve timove kojima je sezona u toku (a to su trenutno na teritoriji Lajkovca samo odbojkaški i košarkaški klub).\nDonet je i zaključak o primeni mera republičkog Kriznog štaba koji se odnose na radno vreme ugostiteljskih i trgovinskih objekata, a Službi za inspekcijske poslove naloženo je da pojača nadzor svih ugostiteljskih i trgovinskih objekata u smislu poštovanja ograničenja radnog vremena, zatim kontrolu poštovanja nošenja maski i distance, po potrebi uz asistenciju policije.\nJavno preduzeće „Gradska čistoća“ obavezno je da obaveštava sve ustanove, a pogotovo Dom zdravlja i Predškolsku ustanovu „Leptirić“ o situaciji sa vodosnabdevanjem, a u slučaju većih kvarova da obezbedi vodu iz cisterne.\nOpštinska uprava je obezbedila vojni šator koji je postavljen ispred KOVID ambulante, zbog zaštite pacijenata od lošeg vremena prilikom čekanja na pregled. Zaključkom opštinskog Štaba za vanredne situacije Dom zdravlja Lajkovac obustavio je rad terenskih ambulanti u Slovcu i Bogovađi, zbog angažovanja dodatnog osoblja u centralnom objektu.\nTags: Lajkovac, vanredno stanje


Objavljeno sreda, 01 mart 2017 07:17\nNa Prvenstvu Crne Gore u gađanju standardnim vazdušnim oružjem – olimpijski program, održanom u subotu, 25 februara u Baru, strijelci iz Berana su dominirali i, još jednom, potvrdili da su neprikosnoveni.\nKako je saopštio Željko Obadović - predsjednik Streljačkog saveza opštine Berane, pored streljačkih klubova „Donje Luge“ i „Berane“, na nastupili su i takmičari streljačkih klubova: „Centar“ iz Podgorice, „Gorštak“ iz Kolašina, „Brskovo“ iz Mojkovca, „Mornar“ iz Bara , „Nikšić“ i „Centar“ iz Pljevalja.\nObadović je izrazio zadovoljstvo ostvarenim rezultatima na ovom Prvenstvu, ali i ukupnim radom beranskih klubova.\n„Prioritetan plan našeg saveza je nabavka novog konkurentnog streljačkog oružja i opreme, jer imamo izuzetne talente u Beranama koji pokazuju ogromnu volju i upornost na treninzima, a nemaju adekvatnu opremu i oružje, bez čega nije moguć dalji razvoj streljačkog sporta i rezultati na većim međunarodnim takmičenjima. Obzirom da je počeo novi olimpijski ciklus naše želje su da neko od beranskih strelaca u narednim godinama ispuni normu i pođe na Olimpijske igre“, naglasio je predsjednik streljačkog saveza opštine Berane.\nTreba reći da su strijelci iz dva beranska kluba dominirali takmičenjem i osvojili 17 medalja.\nKako je kazao Obadović, Milena Ralević, članica Streljačkog kluba „Berane“ pobijedila je u seniorskoj i juniorskoj konkurenciji.\nPodvig je veći zato što je u konkurenciji između ostalih mladih nada imala veoma iskusnu i favorizovanu Anđelu Miličković iz Podgorice, dugogodišnju reprezentativku i rekorderku Crne Gore, a na pobjedničkom postolju, sa bronzanom medaljom za seniorke se našla i Aneta Božović, njena klupska drugarica, dodajući da je za njihove uspjehe zaslužan trener Dejan Šćekić.\nIsto tako, kazao je Obadović, Miloš Božović je u konkurenciji juniora i seniora osvojio dvije srebrne medalje za SK „Berane“, što je upotpunilo uspjeh ovog kluba.\nKako je naglasio, veliki uspjeh na Prvenstvu su ostvarili i strijelci Streljačkog kluba „Donje Luge“, koji su osvojili 11 medalja: Nemanja Obradović predvodi ih sa dvije zlatne medalje (puška, u kadetskoj i juniorskoj konkurenciji), Novak Dević zlatna za kadete i srebrna za juniore pištoljem, Beba Dabetić zlato za kadetkinje i bronzu za juniorke puškom, Marija Rovčanin srebro za kadetkinje i bronzu za juniorke pištoljem, Miljan Dević srebrne medalja za kadete i bronzana za juniore puškom, kao i Dubravka Šćekić, bronzana za kadetkinje puškom.\nPrema njegovim navodima, ni uspjeha strijelaca ovog kluba ne bi bilo, da nije odgovornog rada trenera Vojislava Zečevića.


Mera Vlade | Subvencije i ulaganje u naučnu delatnost\nStrategija razvoja obrazovanja do 2020. predviđa povećanje ulaganja u obrazovanje sa 4,5% na 6% BDP-a, ali je pitanje koliko je to realno u uslovima opšte štednje. Kako je premijer A. Vučić najavio u svom ekspozeu, vlada će pored povećanja ulaganja u obrazovanje, raditi na tome da „nizom mera i izmenama i dopunama Zakona o naučnoistraživačkoj delatnosti uspostavi novi model finansiranja po ugledu na ostale razvijene zemlje u svetu”. Ovo obećanje je u radu prošle Vlade ocenjeno kao neispunjeno.\nFebruar – mart 2014: SNS je istakao da će se truditi da u narednom periodu, u skladu sa finansijskim mogućnostima, poveća broj studenata koji dobijaju državne stipendije.\n–SPS je u kampanji naglasio da će nastaviti i proširiti program podele besplatnih udžbenika za učenike osnovne škole.\nDecembar 2015: Minsitar prosvete Srđan Verbić izjavio je da nauka u Srbiji treba da postane još bolja i prepoznatija u svetu, ali istovremeno da bude primenjena kako u privredi, tako i kada je reč o donošenju odluka na najvišem nivou i poručio da dve ključne reči treba da ilustruju nauku u narednom periodu – izvrsnost i relevantnost.\n- Povratak mladih istraživača koji su doktorirali na stranim univerzitetima i finansiranje manjih projekata kojima rukovode, uvođenje istraživačkih viza, drugačija mreža naučnih institucija, finansiranje na osnovu uspeha, posebno u međunarodnom okruženju i na osnovu ocene stranih stručnjaka… Ovo su samo neki od planova Ministarstva prosvete i Vlade Srbije, zacrtani u Nacrtu Strategije naučnog i tehnološkog razvoja Srbije za period od 2016. do 2020. godine.\n- Srbija ima mnogo potencijala za inovacije u svim oblastima života i treba da se u tom pravcu orjentiše radi unapređena poslovanja, poručeno je na panelu povodom završetka Programa podrške inovacijama u Srbiji koji je sproveo fond za inovacionu delatnost uz podršku EU i Svetske banke. Četvorogodišnji Program podrške inovacijama u Srbiji, koji se zatvara ovog meseca, imao je za svrhu podsticanje inovativnog preduzetništva radi unapređenja konkuretnosti preduzetničkog sektora i dugoročnih izgleda za rast Srbije, kao i poduzanje svesti o tehnološkom razvoju i inoviranju u ekonomiji.\nNovembar 2015: U rektoratu Univerziteta u Kragujevcu održana je tribin pod nazivom “Istraživanje za inovacije” u okviru javne rasprave o Strategiji naučnog i tehnološkog razvoja do 2020. na kojoj je učestvovao i ministar prosvete Srđan Verbić. Prema rečima ministra Verbića, potrebno je stvoriti veze, pre svega između nauke i privrede, povezati se naučnicima u dijaspori, ali i sa onima koji rade u civilnom sektoru. On je naglasio da su pored zakonskih rešenja potrebni i novi izvori finansiranja.\n- Ministar prosvete, nauke i tehnološkog razvoja Srđan Verbić ocenio je da je premalo da za četiri godine postoji jedan konkurs za naučno-istraživačke projekte i najavio da će to biti promenjeno sledećom strategijom za period od 2016. do 2020. godine.\n- Na osnovu Zaključka Odbora za javne službe Vlade Republike Srbije od 13.11.2015. godine, Ministarstvo prosvete, nauke i tehnološkog razvoja, u periodu od 16. novembra do 05. decembra 2015. godine, sprovodi javnu raspravu o Predlogu strategije naučnog i tehnološkog razvoja Republike Srbije od 2016. do 2020. godine – Istraživanje za inovacije. Tekst Predloga strategije naučnog i tehnološkog razvoja Republike Srbije od 2016. do 2020. godine – Istraživanje za inovacije možete preuzeti ovde.\n- Naučnice Jelena Aleksić, Ljubica Davidović i Tamara Saksida ovogodišnje su dobitnice nacionalnih stipendija u okviru međunarodnog programa “Za žene u nauci”. Ove stipendije se peti put za redom dodeljuju u našoj zemlji. One su nagrađene za svoj izuzetan naučnoistraživački rad u oblastima matematičke analize, teorije struna i kvantne teorije i imunologije.\n- Državna sekretarka u Ministarstvu prosvete, nauke i tehnološkog razvoja prof. dr Vera Dondur sastala se predstavnicima Centra za promociju nauke. Na sastanku je istaknut značaj promocije nauke za sve delove društva, a naročito za naučnu zajednicu.\n- Ministar posvete Srđan Verbić i ambasador Republike Italije u Beogradu Đuzepe Manco, kao i rektori beogradskog, novosadskog i italijanskog univerziteta „Roma tre” potpisali su u Rektoratu Univerziteta u Beogradu je nekoliko sporazuma između Srbije i Italije u oblasti naučne i tehnološke saradnje. Reč je o 24 projekta iz oblasti prirodnih nauka, zdravlja, poljoprivrede i tehnologije hrane, zaštite i razvoja životne sredine, informacionih i komunikacionih tehnologija, nanotehnologije, biotehnologije i dr.\nOktobar 2015: Naučno-tehnološki park “Beograd”, nakon 26 godina, zvanično je otvoren. Za naredne tri godine u taj prostor treba da bude smešteno 80 preduzeća i više od 30 start-ap kompanija sa oko 1.000 mladih zaposlenih ljudi, uključujući i više od 100 povratnika.\n- Ministar prosvete Srđan Verbić rekao je da će zainteresovane kompanije kada se pojave u Naučno-tehnološkom parku “Beograd” videti koje su njegove funkcije i napomenuo da se za Park prijavilo 19 kompanija.\n- Ministar prosvete, nauke i tehnološkog razvoja Srđan Verbić najavio je da će za par meseci u Beogradu biti osnovana organizacija za razvoj obrazovanja u jugoistočnoj Evropi.\n- U Naučno-tehnološkom parku Beograd na Zvezdari predstavljen je javni poziv stranim privrednim komorama i predstavništvima za tehnološko-razvojne kompanije koje žele da posluju u tom novom modernom kompleksu.\nSeptembar 2015: Autorski tekst dr Srđana Verbića, ministra prosvete, nauke i tehnološkog razvoja povodom izrade Strategije naučnog i tehnološkog razvoja možete pročitati ovde.\n- Naučno-tehnološki park Beograd raspisao je prvi Javni poziv za tehnološko-razvojne kompanije za članstvo u ovom naučno-tehnološkom parku.\nNovembar 2014: Državni sekretar u Ministarstvu prosvete, nauke i tehnološkog razvoja Aleksandar Belić najavio je izradu nove strategije naučno-istraživačkog razvoja i izmene Zakona o inovacionoj delatnosti i o naučno-istraživačkoj delatnosti.\nJul 2014: Ministar prosvete, nauke i tehnološkog razvoja, Srđan Verbić, potpisao je sporazum u ime Srbije sa Evropskom unijom, kojim se naša zemlja priključila programu „Horizont 2020”, namenjenog povećanju ulaganja u naučno-istraživačku delatnost.\n- Republika Srbija danas se priključila Horizontu 2020 (Horizon 2020), novom okvirnom programu Evropske unije za istraživanje i inovacije. Ministar prosvete Srđan Verbić potpisao je u Briselu sporazum o pridruživanju programu Horizontu 2020 (Horizon 2020), novom okvirnom programu Evropske unije za istraživanje i inovacije sa budžetom od oko 78 milijardi evra.\nDržavni sekretar Ministarstva prosvete Aleksandar Belić pojasnio je da Srbija ovom programu pristupila retroaktivno od 1. januara 2014. i da se za sredstva se osim naučnika odnosno naučno-istraživačkih organizacija mogu prijaviti mala i srednja preduzeća\nApril 2014: Ministar prosvete, nauke i tehnološkog razvoja, Srđan Verbić, najavio je podizanje kvaliteta obrazovanja, zaustavljanje trenda poklanjanja ocena, reformu ministarstva, ali i veće ulaganje u nauku.\nMaj 2014: Ministar trgovine i telekomunikacija Rasim Ljajić poručio je na otvaranju 58. Međunarodnog sajama tehnike i tehničkih dostignuća da Srbiji preti “odliv mozgova” ukoliko ne poveća ulaganje u nauku i razvoj, koje je sada svega 0,3 odsto BDP-a godišnje.\nNovembar 2015: Direktor Centra za promociju nauke Nemanja Đorđević izjavio je da Srbiji treba promena odnosa prema nauci i ukazao na to da se za 13.000 istraživača, koji mogu da pruže veliki doprinos privredi i društvu, izdvaja svega 0,35 odsto bruto domaćeg proizvoda. On je naveo da nauci u Srbiji treba pomoći kako bi se vrednovala na pravi način i kako bi se iskoristile sve njene mogućnosti.\n- Nekoliko stotina zaposlenih u naučno-istraživačkoj delatnosti protestovalo je u Beogradu tražeći smenu ministra prosvete, nauke i tehnološkog razvoja Srđana Verbića. Protest naučnika održan je pod sloganom “naučni rad vodi u glad”.\n- Sindikat zaposlenih u nauci najavio je danas da će u ponedeljak, 23. novembra održati protest u Beogradu na kom će zatražiti od premijera Srbije Aleksandra Vučića da smeni ministra prosvete, nauke i tehnološkog razvoja Srđana Verbića, jer “u svom resoru ne prepoznaje nauku”.


Radovi na izgradnji integrisanog prelaza kod Jarinja, na severu Kosova, danas nisu nastavljeni zbog protesta Srba\nVozila čekaju da predju administrativni prelaz Jarinje koji se nalazi na kosovskoj strani i pod kontrolom je Euleksa.xVozila čekaju da predju administrativni prelaz Jarinje koji se nalazi na kosovskoj strani i pod kontrolom je Euleksa.\nSrbi sa severa Kosova započeli su rano jutros protest kod Jarinja, na mestu gde se odvijaju radovi na integrisanom prelazu. Radovi su obustavljeni, a Srbi poručuju da nikada neće prihvatiti uspostavljanje bilo kakve granice i carine u ovom delu Kosova.\nRadovi na izgradnji integrisanog prelaza kod Jarinja, na severu Kosova danas nisu nastavljeni jer se nekoliko desetina Srba rano jutros okupilo na ovom mestu u znak protesta zbog početka radova na izgradnji novih prelaza izmedju Kosova i Srbije. Predsednik Skupstine opštine Zubin potok Stevan Božović kaže da Srbi sa severa Kosova neće granicu sa Srbijom u ovom delu Kosova.\n“Mi smo se jutros okupili da pošaljemo jasnu poruku i Beogradu i Prištini i medjunarodnoj zajednici da Srbi sa severa Kosova neće dozvoliti da se izgradi još jedna granica između Srbije i Srbije i Srba na Kosovu”, kaže Božović.\nOkupljene gradjane predvodili su predsednici četiri opštine sa severa Kosova, a bili su i gotovo svi odbornici Skupština opština Zvečan, Zubin porok, Leposavić i Kosovska Mitrovica.\n“Okupili smo se ovde i da kažemo da je dogovor u kabinetu predsednika Srbijie i predsednika Vlade da se ovom narodu kaže istina o sporazumima u Briselu, da nam se donesu pismene garancije da možemo slobodno kao građani ove zemlje da prolazimo i koristimo svoja dokumenta i da ne plaćamo carinu državi koju ne priznajemo”, rekao je predsednik Opštine Zvečan Dragiša Milović.\nTokom protesta magistralni put Leposavić-Raška bio je prohodan za saobraćaj. Predsednica Kosova Atifete Jahjaga osudila je proteste Srba na Jarinju ocenjujući da to podriva napore domaćih i međunarodnih institucija da se uspostave red i zakon i da se obezbedi normalan život za građane koji tamo žive.\nKako je ranije najavljeno prelaz Jarinje i Merdare trebalo bi da budu funkcionalni do 10. decembra kada bi trebalo da počne sa primenom sporazum o integrisanom upravljanju prelazima. Međutim kada je prelaz Jarinje u pitanju jos uvek je neizvesno da li će taj rok biti ispoštovan.


"IT Soft Solutions" - poslovni softver, web aplikacije, baze podataka, web servisi\nWeb aplikacija "WebPUR"\nRAD NA OVOJ APLIKACIJI JE PRIVREMENO OBUSTAVLJEN, ALI UKOLIKO STE ZAINTERESOVANI ZA OVU VRSTU APLIKACIJE, MODUL ZA OVAJ POSTUPAK JE REALIZOVAN U OKVIRU PROGRAMA "WinŠped.log 2015" www.WinSped.com\nWeb aplikacija "WebPUR" omogućava kompletno vođenje evidencije o privremeno uvezenoj robi u postupku aktivnog oplemenjivanja. Na osnovu unetih repromaterijala, dobijenih proizvoda i njihovih normativa moguće je kreiranje izveštaja o robi, sa detaljnim uvidom u stanje i utrošak repromaterijala, kao i o realizaciji dobijenih proizvoda.\nAplikacijom je moguće kreirati izveštaje koje zahteva carina, radi svođenja, kvartalnog objedinjavanja rokova i/ili okončanja postupaka.Sem za potrebe carinskih formalnosti, izveštaje možete koristiti i za praćenje proizvodnje, kalkulacije cena dobijenih proizvoda i sl.\nPlanira se objedinjavanje ove aplikacije sa aplikacijom "WebFakture", kako bi se, na osnovu kreirane otpremnice izradila i faktura za robu. Većim firmama aplikacija može da posluži kao dopunska aplikacija i olakša im izradu izveštaja o stanju i praćenju robe, koje zahtevaju carinski organi kod postupaka aktivnog oplemenjivanja, dok za manje firme, kojima su tzv. lon-poslovi pretežna aktivnost, može biti idealna, jer sem evidencija o privremeno uvezenoj robi, može poslužiti i kao aplikacija za interno vođenje evidencija o robi i praćenje proizvodnje.


S 400 - Blic Online\nSAD nisu uspele da spreče prodaju ruskih S-400 Turskoj uprkos tome što poseduju sve alate za tako nešto. "Forin polisi" piše da je vrlo moguće da Kremlj nastavi da na sličan način koristi prodaju oružja kako bi dalje širio svoj uticaj.\nTursko ministarstvo odbrane saopštilo je danas da su još dva ruska teretna aviona sletela na aerodrom u blizini glavnog grada, Ankare, čime Rusija nastavlja sa isporučivanjem Turskoj delova svog raketnog odbrambenog sistema S-400, uprkos prigovorima SAD.\nIsporuka ruskog raketnog sistema S-400 Turskoj mogla bi da se završi do aprila 2020. godine, izjavio je danas turski predsednik Redžep Tajip Erdogan.\nPRKOS AMERICI Šta su rekle dve zemlje o isporukama ruskog S-400 i kolika je ZAPRAVO MOĆ TURSKE\nU Tursku su juče i danas stigle prve isporuke ruskog raketnog sistema, uprkos protivljenju SAD.\nU Tursku je danas ruskim avionima dopremljena nova isporuka opreme za protivraketni sistem S-400, saopšteno je danas iz turskog Ministarstva odbrane.\nPROZAPADNA TURSKA JE PROŠLOST? Ruski S-400 stiže u Ankaru za nekoliko dana, a evo zašto ga Erdogan TOLIKO ŽELI\nOdluka Ankare da kupi ruski raketni sistem S-400 izazvala je brojne debate u zemlji o tome kako će to uticati na njene odnose sa Amerikom i NATO-om. Za nekoliko dana S-400 stiže u Ankaru, a ostaje pitanje da Turska ovim potezom menja svoju međonarodnu orijentaciju iako bi to moglo da ošteti njen sektor odbrane i ekonomiju.\nPrva isporuka ruskog protivraketnog sistema "S-400" koji je Ankara kupila, biće natovaren na teretne avione u nedjelju, 7. jula, i stići će u Tursku naredne sedmice, javili su danas turski mediji.\nAmerički predsednik Donald Tramp kazao je da SAD neće uvesti sankcije Turskoj zbog njene odluke da nabavi ruske odbrambene raketne sisteme S-400, izjavio je danas turski predsednik Redep Tajip Erdogan, nekoliko sati nakon sastanka s Trampom, prenosi Rojters.


Tanjug 22. septembra 2021. 19:02\nMOSKVA – Ministarstvo spoljnih poslova Rusije izrazilo je danas zabrinutost zbog zaoštravanja situacije na KiM, ocenjujući da su postupci privremenih prištinskih institucija provokacija čiji je cilj proterivanje Srba iz autonomne pokrajine.\n„Veoma smo uznemireni zaoštravanjem situacije u severnim regionima srpske autonomne pokrajine Kosovo…U suštini, reč je o pokušaju lokalnih Albanaca da zauzmu područja pokrajine naseljena Srbima i da tamo uspostave svoju kontrolu. Ove korake smatramo provokacijom čiji je cilj nastavak etničkog čišćenja i proterivanja Srba sa Kosova“, navodi se u saopštenju objavljenom na sajtu Ministarstva spoljnih poslova Rusije.\nRuski MSP naglašava da Kfor i Euleks „ponovo nisu sposobni ili voljni da ispune svoju funkciju održavanja mira i bezbednosti“.\n„EU koju je Generalna skupština UN odredila da posreduje u dijalogu Beograda i Prištine nije preduzela opipljive korake da postigne promenu na bolje dok kosovski lideri kategorički odbijaju da ispune svoje obaveze, uključujući i onu glavnu koja se odnosi na formiranje Zajednice srpskih opština“, navodi se u saopštenju ruskog Ministarstva spoljnih poslova.